Infotunni küsimus H-000089/2011
nõukogule
2011 märts osaistungjärk
Kodukorra artikkel 116
Robert Sturdy
(ECR) Teema: Klaaskiu suhtes kehtestatav dumpinguvastane tollimaks (AD549)
Nõukogu võtab alaliste esindajate komitees varsti vastu komisjoni ettepaneku klaaskiu suhtes kehtestatava dumpinguvastase tollimaksu kohta (AD549).
Klaaskiud on niisuguste tuuleturbiinide peamine komponent, mis kuuluvad ELi juhtalgatusse võitluses kliimamuutuse vastu ja millel on suur osa 20-20-20 eesmärkide saavutamisel.
Kas nõukogu on nõus arvamusega, et ühiseid mõttetalguid ei ole korraldatud piisavalt, sest ühelt poolt edendatakse ja toetatakse liikmesriikides tuuleenergia tootmist, kuid teiselt poolt karistatakse seda rahaliselt?
Kas nõukogu on rahul asjaoluga, et töörühmas võidakse meede vastu võtta kõigest nelja poolthäälega 27 seast?
Arvestades abi ja meetme mõju puudutava nõuetekohase teabe ilmset puudumist, kas eesistujariik Ungari, mis kuulus nende üheksa liikmesriigi hulka, kes hääletasid töörühma vastu, soovitab selle meetme põhjalikku arutelu alaliste esindajate komitees või tagasisaatmist komisjonide tasandile?
