LÕPLIK
A6-0104/2007
30.3.2007
RAPORT
Euroopa Liidu 2005. eelarveaasta üldeelarve täitmisele heakskiidu andmine
(C6-0471/2006 – 2006/2063(DEC))
VIII jagu (A) – Euroopa ombudsman
Eelarvekontrollikomisjon
Raportöör:
Daniel Caspary
PR_DEC_Other
PE 382.618v02-00
SISUKORD
lk
1.
ETTEPANEK VÕTTA VASTU EUROOPA PARLAMENDI OTSUS...................................3
2.
EUROOPA PARLAMENDI RESOLUTSIOONI ETTEPANEK............................................4
1.
ETTEPANEK VÕTTA VASTU EUROOPA PARLAMENDI OTSUS
Euroopa Liidu 2005. eelarveaasta üldeelarve täitmisele heakskiidu andmise kohta, VIII jagu (A) – Euroopa ombudsman
( C6‑0471/2006 – 2006/2063(DEC) )
Euroopa Parlament ,
– võttes arvesse Euroopa Liidu 2005. eelarveaasta üldeelarvet
ELT L 60, 8.3.2005, lk 1. ;
– võttes arvesse Euroopa ühenduste 2005. eelarveaasta lõplikke raamatupidamise aastaaruandeid – I köide ( C6‑0471/2006 );
– võttes arvesse kontrollikoja aastaaruannet 2005. eelarveaasta eelarve täitmise kohta ja kontrollikoja eriaruandeid koos auditeeritud institutsioonide vastustega
ELT C 263, 31.10.2006, lk 1. ;
– võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust
ELT C 263, 31.10.2006, lk 10. ;
– võttes arvesse nõukogu ... soovitust (0000/2007 – C6‑0000/2007);
– võttes arvesse EÜ asutamislepingu artikli 272 lõiget 10 ning artikleid 274, 275 ja 276;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,
EÜT L 248, 16.9.2002, lk 1.
Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1). eriti selle artikleid 50, 86, 145, 146 ja 147;
– võttes arvesse kodukorra artiklit 71 ja V lisa;
– võttes arvesse eelarvekontrollikomisjoni raportit ( A6‑0104/2007 ),
1. annab heakskiidu Euroopa ombudsmani tegevusele 2005. eelarveaasta eelarve täitmisel;
2. esitab oma tähelepanekud alltoodud resolutsioonis;
3. teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Kohtule, kontrollikojale, Euroopa Majandus- ja Sotsiaalkomiteele, Regioonide Komiteele, Euroopa ombudsmanile ja Euroopa andmekaitseinspektorile ning korraldada nende avaldamine Euroopa Liidu Teatajas (L-seeria).
2.
EUROOPA PARLAMENDI RESOLUTSIOONI ETTEPANEK
tähelepanekutega, mis on Euroopa Liidu 2005. eelarveaasta üldeelarve täitmisele heakskiidu andmist käsitleva otsuse lahutamatu osa, VIII jagu (A) – Euroopa ombudsman
( C6‑0471/2006 – 2006/2063(DEC) )
Euroopa Parlament ,
– võttes arvesse Euroopa Liidu 2005. eelarveaasta üldeelarvet
ELT L 60, 8.5.2005, lk 1. ;
– võttes arvesse Euroopa ühenduste 2005. eelarveaasta lõplikke raamatupidamise aastaaruandeid – I köide ( C6‑0471/2006 );
– võttes arvesse kontrollikoja aastaaruannet 2005. eelarveaasta eelarve täitmise kohta ja kontrollikoja eriaruandeid koos auditeeritud institutsioonide vastustega
ELT C 263, 31.10.2006, lk 1. ;
– võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust
ELT C 263, 31.10.2006, lk 10. ;
– võttes arvesse nõukogu ... soovitust (0000/2007 – C6‑0000/2007);
– võttes arvesse EÜ asutamislepingu artikli 272 lõiget 10 ning artikleid 274, 275 ja 276;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,
EÜT L 248, 16.9.2002, lk 1.
Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1). eriti selle artikleid 50, 86, 145, 146 ja 147;
– võttes arvesse kodukorra artiklit 71 ja V lisa;
– võttes arvesse eelarvekontrollikomisjoni raportit ( A6‑0104/2007 ),
1. märgib, et Euroopa ombudsmani eelarve maht 2005. aastal oli 7 224 554 eurot (2004. aastal 5 782 968 eurot), millest täideti 84,27%;
2. märgib, et ombudsmani 2005. aasta raamatupidamisaruannetest ilmneb negatiivne majandustulemus (98 482 eurot) ning varade ja kohustuste identsed summad (890 853 eurot);
3. tõstab esile, et Euroopa Kontrollikoda märgib oma aastaaruandes 2005. aasta kohta, et audit ei andnud alust mingiteks ombudsmaniga seotud tähelepanekuteks;
4. märgib, et vastavalt siseaudiitori aruandele institutsioonile nr 06/81 i) siseaudiitori töö ei toonud 2005. aastal ilmsiks mingeid valdkondi, mis kujutaksid ombudsmani eelarvetegevusele olulist ohtu ning ii) institutsiooni sisemised juhtimis- ja kontrollisüsteemid on tõhusad ja annavad kontrollieesmärkide jätkuva saavutamise osas piisava kindluse;
5. mainib juhtiva volitatud eelarvevahendite käsutaja tegevusaruandes esitatud teavet, mille kohaselt teostati 2006. aasta alguses ombudsmani teenuste sisekontrolliraamistiku tõhususe isehindamine ning nimetatud tegevuse tulemusena saadud ülevaade andis kinnitust, et sisekontrollistandardeid rakendatakse üldiselt rahuldaval tasemel (76%); märgib siiski, et mõnes valdkonnas oli tarvis tulemuslikkust tõsta (riskihindamine, tundlikud ülesanded, mitmeaastane programmitöö);
6. tuletab meelde, et alates 2004. aastast on ombudsmanil autonoomia ja täielik kontroll tema eelarvejaoga seotud finantstehingute üle;
7. märgib, et 2005. aastal peeti läbirääkimisi ja 2006. aasta märtsis kirjutati alla uuele tähtajatule koostöö raamlepingule ombudsmani ja Euroopa Parlamendi vahel teatavate haldusteenuste osutamise kohta (sealhulgas tõlkimine ja bürooruumid);
8. märgib, et ombudsmani aastane juhtumite arv on ombudsmani 2005. aasta aruande kohaselt kasvanud umbes 800-lt (1996) ligi 4000-le (2005), kusjuures eriti järsk tõus toimus 2003. ja 2004. aasta võrdluses (53%);
9. teeb märkuse, et 2005. aasta jooksul sai ombudsmani büroo tunda 2004. aasta laienemise täit mõju eelarvele ning et aastatel 2004 ja 2005 andis eelarveasutus ombudsmanile loa lisada oma ametikohtade loetellu 20 uut ametikohta, mis lisandusid 2003. aastal eksisteerinud 23 ametikohale (personali suurenemine 65% võrra), samas kui samal ajal tõusis eelarves lubatud eraldiste tase 4 438 653 eurolt (2003) 7 312 614 eurole (2005) (samuti 65% tõus);
10. märgib ombudsmani aastaaruandele tuginedes, et 2005. aastal jätkas ta oma teabevisiite liikmesriikidesse eesmärgiga teadvustada kodanikele paremini nende õigusi, tõsta ombudsmani töö tuntust kohtu-, õigusloome- ja täitevharude liikmete seas ning rikastada tema koostööd riiklike asutustega; rõhutab selle teavituskampaania tähtsust;
11. märgib lisaks, et 2005. aastal töötasid ombudsman ja tema töötajad institutsiooni töö esitlemise nimel, tehes 2005. aasta jooksul 120 ettekannet konverentsidel, seminaridel ja kohtumistel ning andes ajakirjanikele 50 intervjuud;
12. märgib, et vastavalt ombudsmani vastustele raportööri küsimustikule püüab ta suunata teavet neile riikidele, kus laekuvate kaebuste arv on väiksem kui elanikkonna suurust arvestades eeldada võiks (näiteks Saksamaa ja Itaalia), ning et ombudsmani meediastrateegiaks on seepärast ombudsmani tuntuse suurendamine kõnealustes liikmesriikides; on seisukohal, et sihtriikide väljaselgitamisel peaks ombudsman kaebuste arvu asemel lähtuma küsitlustest eri liikmesriikide kodanike kursisoleku kohta tema tööga;
13. tõstab esile ombudsmani tegevusaruandes esitatud märkust, et 2005. aasta oli ombudsmani jaoks teabevahetuse seisukohast erakordne, sest lisaks institutsiooni tavapärasele tegevusele, mis seisneb teabe jagamises oma töö kohta, korraldas ta ka ulatusliku ürituste seeria, et tähistada ombudsmani tegevuse 10. aastapäeva; peale selle laiendati kolme uue teabespetsialisti ametikoha täitmisega ja lisaks ühe olemasoleva töötaja suunamisega vastloodud teabesektorisse oluliselt institutsiooni teabeedastusvõimet;
14. tuletab meelde, et Euroopa Parlamendi 1994. aastal sätestatud ombudsmani põhikirjaga ei kehtestata ombudsmanile oma finants- ja majandushuvide avaldamise kohustust;
15. märgib, et põhikiri asetab ombudsmani Euroopa Kohtu kohtunikuga võrreldavale positsioonile; tõstab esile, et Euroopa Kohus on Euroopa Parlamendi soovituse kohaselt moodustanud töörühma, mis püüab välja selgitada kõige asjakohasemat viisi läbipaistvuse tagamiseks seoses kohtunike finantshuvidega; palub, et kuni uurimistulemuste selgumiseni peaks ombudsman järgima Euroopa andmekaitseinspektori ja tema asetäitja eeskuju, kes on avaldanud finantshuvide deklaratsiooni Euroopa Parlamendi liikmete finantshuvide registri tarbeks kasutatava vormi alusel.
MENETLUS
Pealkiri
2005. aasta eelarve täitmisele heakskiidu andmine – ombudsman
Menetluse number
C6-0471/2006 - 2006/2063(DEC)
Vastutav komisjon loa kinnitamisest istungil teada andmise kuupäev
CONT 14.12.2006
Arvamuse saamiseks edastamine – istungil teada andmise kuupäev
14.12.2006
Raportöör(id) nimetamise kuupäev
Daniel Caspary 20.4.2006
Endine raportöör / Endised raportöörid
Nils Lundgren
Arutamine parlamendikomisjonis
29.1.2007
27.2.2007
Vastuvõtmise kuupäev
27.3.2007
Lõpphääletuse tulemused
+
-
23
1
Lõpphääletuse ajal kohal olnud liikmed
Jean-Pierre Audy, Inés Ayala Sender, Herbert Bösch, Paul van Buitenen, Mogens N.J. Camre, Paulo Casaca, Petr Duchoň, Ingeborg Gräßle, Dan Jørgensen, Bogusław Liberadzki, Nils Lundgren, Marusya Ivanova Lyubcheva, Edith Mastenbroek, Jan Mulder, Francesco Musotto, Ovidiu Ioan Silaghi, Bart Staes, Alexander Stubb, Kyösti Virrankoski
Lõpphääletuse ajal kohal olnud asendusliige/asendusliikmed
Daniel Caspary, Christopher Heaton-Harris, Edit Herczog, Petre Popeangă, Gabriele Stauner
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
30.3.2007
Märkused (andmed on kättesaadavad ainult ühes keeles)
