Eesti kodanikud Brasiiliasse peatselt viisavabalt
Viisapoliitika
Täiskogu istungid
2011-02-15 - 12:50
Kõik ELi kodanikud saavad varsti viibida Brasiilias kuni 3 kuud viisavabalt - nii näevad ette uued viisareeglid, mille parlament kiitis teisipäeval heaks.
Eesti, Läti, Malta ja Küprose kodanikud, kes praegu vajavad turismi- või ärireisiks Brasiilias viisat, saavad sinna tulevikus reisida viisavabalt.
Saadikud kiitsid heaks kahe viisavabaduse lepingu sõlmimise Brasiiliaga, esimene neist tavapassidega reisijatele ja teine diplomaatiliste- ja eripasside kasutajatele.
Vastavalt nendele lepingutele saavad kõik ELi kodanikud reisida turismi- ja ärieesmärkidel Brasiiliasse viisavabalt.
See tähendab viisavabadust ka Eesti, Läti, Malta ja Küprose kodanikele, kes praegu vajavad veel viisat.
Brasiilia kodanikud saavad juba praegu siseneda kõikidesse ELi riikidesse viisavabalt.
90-95% reisijatest on kaetud
Turismireisid, perekondlikud külastused, ärireisid, konverentsi- ja seminarireisid, spordivõistlustel osalemine ning kunstivõistlustel osalemine (juhul kui see ei ole tasustatud) on kõik hõlmatud uute lepingutega.
Euroopa Komisjoni hinnangul katab tavapassiga reisijate leping 90-95% kõikidest reisijatest.
Erandid
Uued lepingud ei asenda juba olemasolevaid lepinguid ELi liikmesriikide ning Brasiilia vahel, kui need lepingud puudutavad muid reise kui turismi- ja ärireise.
Näiteks ei ole lepingutega hõlmatud üliõpilased, teadlased, kunstnikud ja vaimulikud.
Samuti ei ole hõlmatud reisijad, kes soovivad Brasiilias töötada.
Nendes valdkondades võivad liikmesriigid sõlmida kahepoolseid lepinguid.
20110215IPR13676 ELi- Brasiilia viisavabaduse lepingu raport (tavapassid) ELi-Brasiilia viisavabaduse lepingu raport (diplomaatilised passid)
-//EP//TEXT REPORT A7-2011-0011 0 NOT XML V0//ET
-//EP//TEXT REPORT A7-2011-0010 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
