Täiskogu Eelinfo : 15-11-2004(s)
EUROOPA PARLAMENT
Toimetaja:
Elina Viilup
Sekretariaat:
Tel.
74 794
Brüssel:
Strasburg:
PHS 6D82
IP3F-02/023
B-1047 Brüssel
BP1024, F-67070 Strasbourg
Tel.
(32-2) 283 12 50
Tel.
(33) 3 88 17 47 94
Fax (32-2) 284 92 53
Fax (33) 3 88 1 7 93 55
e-mail: press-et@europarl.eu.int
Internet: http://www.europarl.eu.int/press/index_publi_et.htm
Toimetuse töö lõpp: 19.00 (11.11.2004)
Poliitilised fraktsioonid
Seisuga : 11.11.2004
EPP-ED
PES
ALDE
Greens / EFA
EUL / NGL
IND / DEM
UEN
Non-attached
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Total
268
200
88
42
41
37
27
29
732
Fraktsioonid
EPP-ED
Euroopa Rahvapartei (Kristlike Demokraatide) ja Euroopa Demokraatide fraktsioon
PES
Euroopa Parlamendi Sotsiaaldemokraatide fraktsioon
ALDE
Euroopa Demokraatide ja Liberaalide Liidu fraktsioon
EUL / NGL
Euroopa Ühendatud Vasakpoolsete/ Põhjamaade Roheliste Vasakpoolsete liitfraktsioon
Greens/ EFA
Roheliste/Euroopa Vabaliidu fraktsioon
UEN
fraktsioon Liit Rahvusriikide Euroopa eest
IND / DEM
fraktsioon Iseseisvus ja Demokraatia
NI
fraktsioonidega mitteühinenud saadikud
PRESSIKONVERENTSID
Päevakord võib viimasel hetkel muutuda.
Täiskogueelne pressikonverents toimub osaistungjärgule eelneval reedel kell 11.00 PHS hoone ruumis 0A50.
Osaistungjärgule vahetult eelnev pressibriifing toimub 15. novembril kell 16.30 pressikeskuses (Strasbourg).
Nädala Tähtsündmused
Esmaspäeva õhtul ja teisipäeva hommikul toimuvad (15.-16.11.2004) volinikukandidaatide
kuulamised.
Saadikute ees astuvad küsitlustulle itaallane Franco FRATTINI , lätlane Andris PIEBALGS ja ungarlane Làszló KOVÀCS.
Neljapäeva keskpäeval (18.11.2004) toimub José Manuel
BARROSO koostatud Euroopa Komisjoni koosseisu usaldushääletus.
Kolmapäeva keskpäeval (17.11.2004) astub saadikute ette Lõuna-Aafrika
president Thabo MBEKI .
Täiskogu osaistungjärgu kava 15.-18. november 2004
Esmaspäev, 15. november 2004
17.00 - 18.00 Osaistungjärgu avamine ja tööplaani arutamine
18.00 - 21.00 Volinikukandidaatide kuulamised
Teisipäev, 16. november 2004
9.00 - 12.00 Volinikukandidaatide kuulamised
15.00-18.00, 21.00 - 24.00
Ühisdebatt -relvaeksport
Nõukogu avaldus - Hiina relvamüügiembargo lõpetamine
Raport Raül Romeva i Rueda ( A6-0022/2004) - relvaeksport
Nõukogu ja Euroopa Komisjoni avaldused - ALTHEA missioon Bosnia ja Hertsegoviinas
Ühisdebatt - Küprose türgi kogukond
Anders Samuelsen (A6-0031/2004) - Euroopa Rekonstruktsiooniagentuur
Mechtild Rothe (A6-0031/2004) - rahaline toetusprogramm (Küpros)
Nõukogu ja Euroopa Komisjoni avaldused - kliimamuutused
Dorette Corbey ( A6-0027/2004 ) - pakendid ja pakendijäätmed
Komisjoni avaldus - olukord Kuubas
Kolmapäev, 17. november 2004
9.00-11.30 Euroopa Ülemkogu raport ja Euroopa Komisjoni avaldus - Euroopa Ülemkogu kohtumine (4.-5. novembril 2004 Brüsselis)
11.30 - 12.30 Hääletus
12.00-12.30 Ametlik istung - Lõuna-Aafrika Vabariigi presidendi Thabo MBEKI kõne
12.30 - 13.00 Hääletus jätkub
15.00 - 18.30 Debatt - Euroopa Komisjoni presidendikandidaadi J. M. Barroso avaldus
17.30 - 19.00 Infotund (nõukogu) (B6- /2004)
Neljapäev, 18. november 2004
10.00 - 11.00 Raport Proinsias De Rossa ( A6-0030/2004 ) - Euroopa Ombudsmani tegevus (2003)
11.00 - 13.00
Euroopa Komisjoni valimised
Fraktsioonide resolutsioonieelnõude hääletamine J. M. Barroso 26. oktoobri 2004. aasta avalduse üle toimunud arutelu osas
J. M. Barroso ja fraktsioonide esimeeste ning fraktsioonilise kuuluvuseta liikmete esindaja sõnavõtud
Euroopa Komisjoni kavandatud koosseisu valimise otsuse projekti hääletamine
Dokumendid, mille hääletus on lõppenud
15.00 - 16.00 Inimõiguste, demokraatia ja õigusriigi põhimõtete rikkumiste juhtumite arutamine - kestus: maksimaalselt üks tund (kodukorra artikkel 115)
16.00 (või eelnevate arutelude lõppedes)
Hääletus Põhiseaduslikud küsimused
Volinikukandidaatide kuulamiste teine voor
15.-16.11.2004
Euroopa Parlamendi fraktsioonide esimehed leppisid 5. novembril toimunud kohtumisel hr BARROSOga kokku, et selleks, et tema välja pakutud parandustega Euroopa Komisjoni uus koosseis saaks ametisse astuda, viib parlament asjassepuutuvate volinikukandidaatide kuulamised läbi järgmise nädala alguses.
Kui saadikud komisjoni koosseisu järgmise nädala neljapäeva lõunal heaks kiidavad, saab uus komisjoni koosseis tööd alustada 22. novembril.
Esialgse ajakava kohaselt toimuvad volinikukandidaatide kuulamised järgmiselt:
Esmasp ä ev, 15. november 2004
18.00 - 21.00
Franco Frattini
kodaniku-õiguste ja -vabaduste, justiits- ja siseasjade komisjon
Andris Piebalgs
tööstuse, teadusuurin- gute ja energeetika komisjon
Teisipäev, 16. november 2004
9.00 - 12.00
9.30 - 11.30
L à szl ó Kov à cs
(9.00-12.00)
majandus- ja rahandus komisjon/ siseturu- ja tarbijakaitse komisjon
Franco Frattini
(9.30 - 11.30)
õiguskomisjon
* Kuulamise viivad korraga l ä bi kaks parlamendikomisjoni
Kuulamiste läbiviimise kord
Kuulamised viiakse läbi sarnaselt eelmisel kuul toimunutega, kuid puudutavad vaid kolme volinikukandidaati- kahte uut volinikukandidaati itaallast Franco Frattinit ja lätlast Andris Piebalgsi ning samuti ungarlast Làszló Kovàcsit, kes taotleb uues komisjoni koosseisus maksu- ja tolliportfelli.
Hr Franco Frattinit kandideerib justiitsasjade, vabaduste ja turvalisuse küsimustega tegeleva voliniku kohale ning hr Làszló Kovàcsi asemel soovib energeetikavoliniku kohale asuda hr Andris Piebalgs.
Nagu endine volinikukandidaat Buttiglionegi, läbib hr Frattini kuulamise kahes parlamendikomisjonis.
Volinikukandidaadid on saanud parlamendi presidendilt hr BORRELLilt parlamendikomisjonides juba eelmiseks kuulamiste vooruks vastu võetud küsimustikud, millede isiklike küsimuste osale on volinikukandidaadid kohustatud vastama 11. novembri õhtuks.
Samuti võivad volinikukandidaadid oma portfelli puudutavatele küsimustele vastata, kui tema arusaamad erinevad eelkäija omadest.
Inglise- ja prantsuskeelsed vastused pannakse parlamendi kuulamiste veebileheküljele välja nii ruttu kui võimalik (vt http://www.europarl.eu.int/hearings/commission/2004_comm/secondround_en.htm ).
Pärast volinikukandidaadi kuulamist koostavad komisjonid hinnangukirjad, mis saadetakse parlamendi presidendile, kes omakorda esitab need fraktsioonide esimeestele aruteluks.
Fraktsiooniesimehed kohtuvad 16. novembri õhtul.
Parlamendi täiskogu võtab vastu otsuse komisjoni koosseisu heakskiitmise kohta neljapäeval kella 12.00 ja 14.00 vahel Eesti aja järgi.
Kuulamisi saab jälgida reaalajas parlamendi kodulehekülje aadressil http://www.europarl.eu.int/press/audicom2004/index_en.htm .
Euroopa Parlamendi inglis- ja prantsuskeelsed kuulamiste kokkuvõtted leiate parlamendi pressiteenistuse koduleheküljel http://www.europarl.eu.int/press/index_et.htm .
Euroopa Komisjoni koosseisu heakskiit
Euroopa Komisjoni valimine
Debatt: 17.11.2004
Hääletus: 18.11.2004
Kell 16.00 Eesti aja järgi esitleb José Manuel BARROSO ametlikult parlamendi täiskogule komisjoni koosseisu ning peab saadikutega debatti.
Hr Barroso ei esitanud komisjoni koosseisu eelmisel parlamendi täiskogu istungjärgul hääletuseks ning astub sel nädalal saadikute ette parandatud komisjoni koosseisuga.
Täiskogu võtab oma otsuse selle kohta, kas hr Barroso esitatud komisjoni kogu koosseis heaks kiita või tagasi lükata neljapäeval toimuval hääletusel, mis algab kell 12.00 Eesti aja järgi.
Kõigepealt hääletavad saadikud fraktsioonide koostatud resolutsiooni üle, mis sisaldab parlamendi hoiakuid komisjoni koosseisu ja tema tööprogrammi suhtes.
Seejärel võtavad sõna hr Barroso ja fraktsioonide esimehed.
Fraktsiooniesimeeste seisukohavõttudele järgneb hääletus Euroopa Komisjoni koosseisu üle.
Parlament kiidab komisjoni koosseisu heaks või lükkab selle tagasi antud häälte enamusega.
Euroopa Komisjoni valimist reguleerib parlamendi kodukorra artikkel nr 99:
http://www2.europarl.eu.int/omk/sipade2?PUBREF=-//EP//TEXT+RULES-EP+20040720+RULE-099+DOC+XML+V0//ET&HNAV=Y .
Euroopa Ülemkogu
Euroopa Ülemkogu kohtumine Brüsselis
Euroopa Ülemkogu raport ja Euroopa Komisjoni avaldus - Euroopa Ülemkogu kohtumine (4.-5. novembril 2004 Brüsselis)
Debatt: 17.11.2004
Hollandi peaminister ja nõukogu eesistuja esindaja hr Jan Peter BALKENENDE annab saadikutele ülevaate 4.-5. novembril Brüsselis toimunud Euroopa Liidu liikmesriikide valitsus- ja riigijuhtide kohtumisel arutatust.
Seekordne ülemkogu keskendus Lissaboni strateegiale hinnangu andmisele, turvalisuse - ja õiguse ala arendamisele ning üldsuse teavitamisele Euroopast.
Ülemkogu pidas samuti aru Iraagi ajutise peaministri Iyad ALLAWI ga ning kinnitas uue Euroopa Komisjoni koosseisu.
Euroopa Ülemkogu kohtumise tulemused: http://ue.eu.int/ueDocs/cms_Data/docs/pressData/en/ec/82534.pdf .
Välissuhted
Thabo MBEKI esineb Euroopa Parlamendis
Lõuna-Aafrika Vabariigi presidendi Thabo MBEKI kõne
17.11.2004
Lõuna-Aafrika president pöördub saadikute poole ettekandega kolmapäeva lõunal.
Tema kohta leiate lähemat informatsiooni Lõuna-Aafrika valitsuse kodulehekülje aadressil http://www.info.gov.za/gol/gcis_profile.jsp?id=509 .
Olukord Kuubas
Euroopa Komisjoni avaldus- olukord Kuubas
Debatt: 16.11.2004
Euroopa Komisjon teeb avalduse olukorra kohta Kuubas.
EL-Vahemeremaade lepingute kaasajastamine
Elmar BROK (EPP/ED, DE)
Euroopa-Vahemere piirkonna leping EL/Egiptus ja JordaaniaDokument: A6-/2004
Menetlus: nõusolek
Hääletus: 17.11.2004
Euroopa Liidul on Euroopa-Vahemere piirkonna lepingud Egiptuse ja Jordaaniaga, mida tuleb nüüd kaasajastada, et kaasata lepingutesse 1. mail 2004. aastal Euroopa Liiduga ühinenud maad.
Saadikud hääletavad kolmapäeval Elmar BROK i (EPP/ED, DE) raporti üle, milles soovitatakse täiskogul anda nõusolek vajalikeks muudatusteks.
Julgeoleku- ja kaitsepoliitika
ALTHEA võtab Bosnias ja Hertsegoviinas NATOlt üle
Nõukogu ja Euroopa Komisjoni avaldused - ALTHEA missioon Bosnia ja Hertsegoviinas
Debatt: 16.10.2004
Euroopa Liidu Nõukogu ja Euroopa Komisjoni esindajad teevad parlamendi ees avaldused ALTHEA missiooni kohta, mille raames Euroopa relvajõud (EUFOR) NATO SFORilt Bosnias ja Hertsegoviinas juhtimise üle võtavad, tagamaks piirkonnas Daytoni/Pariisi rahulepingu rakendamiseks turvaline keskkond.
ALTHEA missiooni kohta leiate lisainfot nõukogu lehekülje aadressilt http://ue.eu.int/cms3_fo/showPage.asp?id=745&lang=en .
Relvaeksport
Raũl ROMEVA RUEDA (Verts/ALE, ES)
Raport Euroopa Liidu relvaekspordi toimimisjuhendi rakendussätte 8 kohase nõukogu viienda aastaaruande kohta
Dokument: A6-0022/2004
Menetlus: omaalgatus
Debatt: 16.11.2004
Hr Romeva koostatud raportis tervitavad saadikud nõukogu viiendat raportit Euroopa Liidu relvaekspordi toimimisjuhendi kohta.
Alates 1998. aastast on juhend sätestanud miinimumnõuded liikmesriikide väljastatavatele tavarelvastuse ekspordilitsentsidele.
Raporti projektis leiavad saadikud, et rahvusvahelise terrorismiga võitlemisel, konfliktide ennetamisel ning piirkondliku stabiilsuse ja inimõiguste austamise tagamisel on selge ja tõhus ühine relvaekspordi kontrollipoliitika otsustava tähtsusega.
Saadikud tervitavad ka nii vanade kui ka uute liikmesriikide poolt antava relvaeksporti puudutava teabe kvaliteedi paranemist ning rõhutavad, et andmete läbipaistvuse tagamiseks on hädavajalik täielike ja ühitatavate andmete õigeaegne esitamine kõikide liikmesriikide poolt.
Seetõttu paluvad saadikud liikmesriikidel anda teavet "tarnitud relvade koguse ja tüübi, ekspordi koguväärtuse ja väljastamata jäetud litsentside arvu kohta, tuues välja keeldumise põhjused ning täpsema teabe sihtriigi ja lõpptarbijate kohta".
Raportis leitakse, et on vajalik ekspordiloa andmisest keeldumisi kajastav keskne andmebaas, kuna see annaks liikmesriikidele infoallika keeldumiste uurimiseks.
Saadikud leiavad et toimimisjuhendi sõnastus võib põhjustada erinevaid tõlgendusi liikmesriikides, ja tervitavad seetõttu juhendi kasutusjuhist, milles määratletakse ja selgitatakse toimimisjuhendi rakendussätteid.
Nad tervitavad eriti Austria, Belgia, Hollandi, Prantsusmaa, Rootsi, Saksamaa, Soome ja Suurbritannia pingutusi tavarelvade vahendamise kontrollimisel ning kutsuvad teisi liikmesriike üles kiirendama nõukogu relvavahenduskontrolli käsitlevas ühisseisukohas sätestatud kontrollimehhanismide rakendamist.
Samuti kutsuvad saadikud liikmesriike üles keelustama hukkamiseks, piinamiseks ja muuks julmaks, ebainimlikuks ja alandavaks kohtlemiseks kasutatava varustuse vahendamist ning käsitlema relvaembargode rikkumisi kriminaalkuritegudena.
Nad leiavad, et nõukogu ja liikmesriigid peaksid jätkama liidu relvakaubanduse embargot Hiina Rahvavabariigi suhtes ja mitte lõdvendama olemasolevaid riiklikke piiranguid.
Lisaks kutsub parlament kandidaatriike – Horvaatiat, Bulgaariat, Rumeeniat ja Türgit – üles tugevdama oma riiklikke õigusakte ja eelkõige relvaekspordialast tegevust vastavalt toimimisjuhendile.
Saadikute sõnul tuleb samuti laienenud Euroopa Liidu uutelt naabritelt ja riikidelt, millega EL on sõlminud või kavatseb sõlmida stabiliseerimis- ja assotsiatsioonilepingu, samuti nõuda toimimisjuhendi järgimist; erilist tähelepanu tuleks saadikute arvates pöörata Kaliningradile, mida "varem on kasutatud ebaseaduslikele lõpptarbijatele mõeldud ning teistest Venemaa osadest pärineva sõjaväevarustuse ja relvade transiidipaigana".
Lõpetuseks nõutakse raportis liidus "relvakaubanduse erimaksu kehtestamist ning EL-poolse aktiivse diplomaatia teostamist" eesmärgiga kehtestada selline maks kõikjal maailmas ning sellest saadavad tulud suunata eelkõige relvakonfliktide ohvrite abistamisfondidele ja üldisemalt vaesuse leevendamiseks.
Hiina relvamüügiembargo lõpetamine
Nõukogu avaldus - Hiina relvamüügiembargo lõpetamine Debatt: 16.11.2004
Teisipäeval väitlevad saadikud nõukogu esindajaga Hiina relvamüügiembargo lõpetamise üle.
Parlament oli viimati, kui teemat 18. detsembril 2003. aastal arutati, relvaembargo lõpetamise vastu.
Lisainfo parlamendi pressiteenistuse kodulehelt http://www2.europarl.ep.ec/omk/sipade2?PUBREF=-//EP//TEXT+PRESS+DN-20031218-1+0+DOC+XML+V0//EN&LEVEL=3&NAV=S#SECTION17 .
Keskkond
Pakendijäätmete alased sihtmärgid uutele liikmesriikidele
Dorette CORBEY (PES, NL)
Raport Euroopa Parlamendi ja nõukogu direktiivi eelnõu kohta, millega muudetakse direktiivi 94/62/EÜ pakendite ja pakendijäätmete kohta
Dokument: A6-0027/2004
Menetlus: kaasotsustus (1. lugemine)
Debatt: 16.11.2004
Hääletus: 17.11.2004
Euroopa Liidu direktiivi pakendite ja pakendijäätmete kohta kaasajastati sel aastal, kuid meetmed võeti vastu enne seda, kui 10 uut liikmesriiki Euroopa Liiduga ühinesid.
Seetõttu on tarvis direktiivi nüüd parandada ja sätestada direktiivi rakendamise tähtajad ka uutele liikmesriikidele.
Saadikud väitlevad õigustloova resolutsiooni üle, mis põhineb pr Dorette CORBEY (PES, NL) keskkonnakomisjonile koostatud raportil.
Pr Corbey teeb ettepaneku asendada Euroopa Komisjoni poolt välja pakutud ühtne sihttähtaeg eraldi tähtaegadega kõigile uutele liikmesriikidele, võttes arvesse nende valmidust sihteesmärke saavutada.
Kliimamuutus
Nõukogu ja Euroopa Komisjoni avaldused - kliimamuutused
Debatt: 16.11.2004
Euroopa Liidu Nõukogu ja Euroopa Komisjoni esindajad teevad avaldused kliimamuutuse kohta võttes arvesse seda, et Venemaa kirjutas hiljuti alla Kyoto protokollile.
See tähendab, et protokoll võib jõustuda järgmise aasta alguses.
Laienemine
Euroopa Rekonstruktsiooniagentuuri mandaadi pikendamine
Anders SAMUELSEN (ALDE, DK)
Nõukogu määruse eelnõu, millega muudetakse nõukogu määrust (EÜ) nr 2667/2000 Euroopa Rekonstruktsiooniagentuuri kohta
Dokument: A6-0031/2004
Menetlus: konsultatsioon
Debatt: 16.11.2004
Anders SAMUELSEN (ALDE, DK) esitab täiskogule arutluseks õiguslikult mittesiduva resolutsiooni Euroopa Rekonstruktsiooniagentuuri kohta, milles soovitab pikendada agentuuri mandaati kuni 31. detsembrini 2006.
Küprose türgi kogukonna majandusliku arengu soodustamine
Mechtild ROTHE (PES, DE)
Ettepanek: nõukogu määrus, millega luuakse rahalise toetuse programm Küprose türgi kogukonna majandusliku arengu soodustamiseks
Dokument: A6-0032/2004
Menetlus: konsultatsioon
Debatt: 16.11.2004
Mechtild ROTHE (PES, DE) esitab väliskomisjoni nimel täiskogule arutluseks õiguslikult mittesiduva resolutsiooni, mis käsiteb Küprose türgi kogukonna majandusliku arengu edendamist.
Väliskomisjon leiab, et parlament peaks Euroopa Liidu Nõukogult nõudma kiiret ja õiglast otsust kaubandussuhete osas.
Lepingute kaasajastamine Horvaatia ja Endise Jugoslaavia Vabariigi Makedooniaga
Elmar BROK (EPP/ED, DE)
Raport stabiilsus- ja assotsiatsioonilepingute kohta Euroopa Ühenduse ning Horvaatia ja Endise Jugoslaavia Vabariigi Makedoonia vahel
Dokument: A6-xxxx/2004
Menetlus: nõusolek
Hääletus: 17.11.2004
Euroopa Ühenduse ning Horvaatia ja Endise Jugoslaavia Vabariigi Makedoonia vahelised stabiilsus- ja assotsiatsioonilepingud tuleb kaasajastada selleks, et need laieneksid ka Euroopa Liiduga 1. mail 2004. ühinenud kümnele liikmesriigile.
Saadikud hääletavad kolmapäeval Elmar BROK i (EPP/ED, DE) välisasjade komisjonile koostatud raporti üle, kus parlamendi täiskogul soovitatakse anda nõusolek vajalikele muutustele lepingus.
Majandus- ja rahaküsimused
Hoiuste maksustamise alased lepped Andorra ja Liechtensteiniga
Jean-Claude GAUZES (EPP/ED, FR)
Hoiustest intressimaksetena saadava tulu maksustamine (Andorra)
Dokument: A6-0017/2004
&
Hoiustest intressimaksetena saadava tulu maksustamine (Liechtenstein)
Dokument: A6-0016/2004
Menetlus: konsultatsioon
Hääletus: 17.11.2004
Parlamendi täiskogu hääletab kolmapäeval saadiku Jean-Claude GAUZES'i (EPP/ED, FR) majandus- ja rahanduskomisjonile koostatud raporti üle.
Lepingud Andorra ja Liechtensteiniga moodustavad osa lepetest, mida Euroopa Liit on väljaspool Euroopa Liitu asuvate finantskeskustega läbi rääkinud ning millest sõltub 2003. aastal vastu võetud hoiustest intressimaksetena saadava tulu maksustamist käsitleva direktiivi jõustumine.
Raportis soovitatakse parlamendil lepped muutmatul kujul heaks kiita.
Põllumajandus
Kolmandates riikides toodetud seemnete sertifitseerimise lihtsustamine
Joseph DAUL (EPP/ED, FR)
Nõukogu direktiivi eelnõu, millega muudetakse direktiive 66/401/EMÜ, 66/402/EMÜ, 2002/54/EÜ ja 2002/57/EÜ ametliku järelevalve raames teostatud kontrollimiste ja kolmandates maades toodetud seemnete võrdväärsuse osas
Dokument: A6-xxxx/2004
Menetlus: konsultatsioon
Hääletus: 17.11.2004
Euroopa Komisjon on koostanud direktiivi eelnõu, millega soovitakse lihtsustada kolmandates riikides toodetud seemnete kvaliteedi kontrolli ja sertifitseerimist.
Saadikud hääletavad Joseph DAUL i (EPP/ED, FR) põllumajanduskomisjonile koostatud raporti üle, milles soovitatakse täiskogul Euroopa Komisjoni koostatud direktiivi eelnõu muutmatul kujul heaks kiita.
Petitsioonid
Toetus Euroopa ombudsmani raportile
Proinsias DE ROSSA (PES, IE)
Raport Euroopa Ombudsmani 2003. a aastaaruande kohta
Dokument: A6-0030/2004
Menetlus: omaalgatus
Hääletus: 18.11.2004
Saadikud võtavad neljapäeval vastu Proinsias DE ROSSA (PES, IE) omaalgatusliku raporti, mis kujutab endast parlamendi reaktsiooni Euroopa ombudsmani tegevusele 2003. aastal.
Justiits- ja siseasjad
Liidu välispiiride tugevdamise rahastamine paindlikumaks
Martine ROURE (PES, FR)
Komisjoni eelnõu nõukogu otsuse vastuvõtmiseks, millega muudetakse otsust 2002/463/EÜ, millega võetakse vastu välispiiride ning viisa-, varjupaiga- ja sisserändepoliitika alase halduskoostöö tegevusprogramm (ARGO-programm)
Dokument: A6-0019/2004
Menetlus: konsultatsioon
Hääletus: 17.11.2004
Saadikud hääletavad kolmapäeval komisjoni eelnõu üle, mis näeb ette muudatusi ARGO-koostööprogrammi välispiiride, viisade asüüli ja immigratsiooni vallas.
Praegusel kujul rahastati programmist välispiire puudutavaid projekte vaid siis, kui projektis osales vähemalt kolm liikmesriiki.
Euroopa Komisjoni arvates on selline rahastusskeem olnud edutu ning seetõttu pakub ta välja programmi avamise projektidele, mis hõlmavad vaid üht liikmesriiki.
Pr Martine ROURE (PES, FR) on Euroopa Parlamendi kodanikuõiguste- ja vabaduste, justiits- ja siseasjade komisjonile koostanud õiguslikult mittesiduva raporti, milles nõustutakse komisjoni eelnõus pakutuga suures osas.
Samas soovivad saadikud aga kindlustada, et liidu rahastus ei asendaks rahvuslikke kulutusi piiriküsimustele.
Seetõttu leitakse raportis, et üksikute riikide projektide rahastamisele peavad olema seatud ülempiirid ning rahastatavad projektid peavad selgelt lisaväärtust pakkuma kõigile liikmesriikidele.
