Euroopa Liidu põhiõiguste harta heakskiitmine
Põhiõigused
2007-11-29 - 17:33
Parlament kiitis heaks Euroopa Liidu põhiõiguste harta
Parlamendis vastu võetud raportis kiidetakse Euroopa Liidu põhiõiguste harta heaks ning antakse parlamendi presidendile volitused kuulutada harta pidulikult välja.
Põhiõiguste harta allakirjutamise tseremoonia leiab aset 12. detsembril Strasbourgis ning selles osaleb lisaks parlamendi presidendile ka komisjoni president ning nõukogu eesistuja.
Põhiõiguste harta muutub õiguslikult siduvaks Lissaboni lepingu jõustumisel.
Raporti poolt hääletas 534, vastu 85 ja erapooletuks jäi 21 saadikut.
Jo LEINEN i (PSE, DE) raportis kiidavad parlamendiliikmed heaks Euroopa Liidu põhiõiguste harta.
Parlament annab sellega parlamendi presidendile "volitused kuulutada harta pidulikult välja enne reformilepingu allkirjastamist koos Euroopa Ülemkogu eesistuja ja komisjoni presidendiga ning teeb talle ülesandeks võtta vajalikke meetmeid, et korraldada harta avaldamine Euroopa Liidu Teatajas".
Poola ja Ühendkuningriigi erand
Põhiõiguste harta võeti vastu 2000. aastal, ent see ei ole hetkel siduv.
Lissaboni lepinguga (reformileping) tehakse põhiõiguste harta õiguslikult siduvaks, ent lepingule lisatud protokollis on Poola ja Ühendkuningriigi jaoks lisatud erisätted, millega piiratakse põhiõiguste harta kohaldamist nendes riikides.
Vastu võetud raportis paluvad saadikud "tungivalt Poolal ja Ühendkuningriigil teha kõik, mis võimalik, et saavutada siiski konsensus harta piiranguteta kehtivuse osas".
Jo LEINEN (PSE, DE)
Dokument: A6-0445/2007
Menetlus: Omaalgatuslik raport
Arutelu: 28.11.2007
Hääletus: 29.11.2007
20071128IPR14000 Euroopa Parlamendi resolutsiooni leiate alates 30. novembrist siit Põhiõiguste harta tekst
ET
1
PHOTO
20071129PHT14137.jpg
ET
2
LINK
/activities/expert/ta.do?language=ET
ET
3
LINK
http://europa.eu.int/eur-lex/lex/LexUriServ/site/et/oj/2004/c_310/c_31020041216et00410054.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
