SUULINE KÜSIMUS H-0114/10
Küsimuste tunniks osaistungjärgul - aprill 2010
vastavalt kodukorra artiklile 116
esitaja:
Silvia-Adriana Ţicău
nõukogule
Teema: Euroopa Liidu ja Mehhiko vahelist lennutranspordilepingut käsitleva nõukogu otsuse vastuvõtmine
Dialoogi tugevdamine Euroopa Liidu ning Ladina-Ameerika ja Kariibi mere piirkonna riikide vahel on ELi eesistujariigi Hispaania üks prioriteete.
Eesistujariik on seadnud ülesandeks rõhutada ELi ja Mehhiko suhete strateegilist iseloomu ja edendada läbirääkimisi kokkulepete sõlmimiseks ELi ning Kesk-Ameerika, Andide piirkonna ja Mercosouri riikide vahel.
Nõukogu otsuse vastuvõtmine ELi ja Mehhiko Ühendriikide vahelise lennuteenuste teatavaid aspekte käsitleva lepingu sõlmimiseks on Mehhikoga peetava dialoogi üks teemasid.
Kuna lepingu sõlmimine on oluline ELi ja kõnesolevate riikide vahelise koostöö seisukohast, palun nõukogul anda teavet selle kohta, millisesse järku on jõutud otsuse vastuvõtmisega.
