A7-0248/2011
24.6.2011
***
SOOVITUS
Nõukogu otsuse eelnõu Euroopa Liidu, Šveitsi Konföderatsiooni ja Liechtensteini Vürstiriigi vahelise lepingu (millega muudetakse Euroopa Ühenduse, Šveitsi Föderatsiooni ja Liechtensteini Vürstiriigi vahelist lisakokkulepet, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile) sõlmimise kohta
(16209/2010 – C7– 0125/2011 – 2010/0313(NLE))
Rahvusvahelise kaubanduse komisjon
Raportöör:
Béla Glattfelder
PE 456.795v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
SISUKORD
EUROOPA PARLAMENDI SEADUSANDLIKU RESOLUTSIOONI PROJEKT,...................5
SELETUSKIRI............................................................................................................................6
PARLAMENDIKOMISJONIS TOIMUNUD LÕPPHÄÄLETUSE TULEMUS.........................7
EUROOPA PARLAMENDI SEADUSANDLIKU RESOLUTSIOONI PROJEKT,
mis käsitleb nõukogu otsuse eelnõu Euroopa Liidu, Šveitsi Konföderatsiooni ja Liechtensteini Vürstiriigi vahelise lepingu (millega muudetakse Euroopa Ühenduse, Šveitsi Föderatsiooni ja Liechtensteini Vürstiriigi vahelist lisakokkulepet, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile) sõlmimise kohta
(16209/2010 – C7‑ 0125/2011– 2010/0313(NLE) )
(Nõusolek)
Euroopa Parlament ,
– võttes arvesse nõukogu otsuse eelnõu (16209/2010);
– võttes arvesse Euroopa Liidu, Šveitsi Konföderatsiooni ja Liechtensteini Vürstiriigi vahelise lepingu eelnõu, millega muudetakse Euroopa Ühenduse, Šveitsi Föderatsiooni ja Liechtensteini Vürstiriigi vahelist lisakokkulepet, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile (16210/2010);
– võttes arvesse taotlust nõusoleku saamiseks, mille nõukogu esitas vastavalt Euroopa Liidu toimimise lepingu artikli 207 lõike 4 esimesele lõigule ja artikli 218 lõike 6 teise lõigu punkti a alapunktile v ( C7-0125/2011 );
– võttes arvesse kodukorra artiklit 81 ja artikli 90 lõiget 8;
– võttes arvesse rahvusvahelise kaubanduse komisjoni soovitust ( A7-0248/2011 ),
1. annab nõusoleku lepingu sõlmimiseks;
2. teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Šveitsi Konföderatsiooni ja Liechtensteini Vürstiriigi valitsusele ja parlamendile.
SELETUSKIRI
ELi kaubandussuhted Liechtensteiniga on tihedalt seotud ELi kaubandussuhetega Šveitsi Konföderatsiooniga, mis on Euroopa Liidu suuruselt neljas kaubanduspartner.
EL ja Šveits on oma suhted kindlaks määranud kahepoolsete lepingutega mitmes valdkonnas.
Et vähendada negatiivset mõju, mis kaasnes Euroopa Majanduspiirkonna lepingu tagasilükkamisega Šveitsi poolt 1992. aastal, alustati kõnelusi kaubanduslepingute sõlmimiseks seitsmes sektoris, sealhulgas põllumajandustoodete sektoris.
Põllumajanduskokkulepe sõlmiti 1999. aastal ning on olnud jõus alates 1. juunist 2002.
EL ja Šveitsi põllumajanduskokkulepet laiendati seejärel Liechtensteini Vürstiriigile.
Laiendamine (lisakokkulepe) jõustus 13. oktoobril 2007 ning sellest tuleneb, et iga muudatus põllumajanduskokkuleppes toob kaasa muudatuse ELi, Šveitsi ja Liechtensteini lepingus.
Põllumajanduskokkuleppele uue lisa (12. lisa) lisamisega püüavad EL ja Šveits nüüd tagada kaitstud päritolunimetuste ja kaitstud geograafiliste tähiste vastastikuse tunnustamise, et säiliksid põllumajandustoodete kahepoolse kaubavahetuse tingimused ning oleks ka tagatud toiduahela kvaliteet.
Lisakokkuleppe kohaselt käsitatakse Liechtensteini tooteid Šveitsist pärit toodetena.
Et geograafiliste tähiste kaitse kehtiks ka Liechtensteini Vürstiriigile, tuleb muuta Euroopa Ühenduse, Šveitsi Föderatsiooni ja Liechtensteini Vürstiriigi vahel sõlmitud lisakokkulepet.
Šveitsi geograafiliste tähistena määratletud kaks nimetust hõlmavad niisiis ka Liechtensteini territooriumi.
Põllumajanduskokkuleppe uue, 12. lisaga parandatakse EÜ ja Šveitsi vahelist kahepoolset kaubavahetust põllumajandustoodetega.
Seega on lisakokkuleppe muutmine positiivne ja vajalik samm.
Raportöör soovitab parlamendil anda nõusoleku lepingu sõlmimiseks.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
21.6.2011
Lõpphääletuse tulemus
+:
–:
0:
23
2
Lõpphääletuse ajal kohal olnud liikmed
William (The Earl of) Dartmouth, Laima Liucija Andrikienė, Kader Arif, David Campbell Bannerman, Daniel Caspary, Marielle De Sarnez, Christofer Fjellner, Yannick Jadot, Metin Kazak, Bernd Lange, David Martin, Emilio Menéndez del Valle, Vital Moreira, Paul Murphy, Cristiana Muscardini, Godelieve Quisthoudt-Rowohl, Niccolò Rinaldi, Tokia Saïfi, Helmut Scholz, Peter Šťastný, Robert Sturdy, Keith Taylor, Iuliu Winkler, Pablo Zalba Bidegain, Paweł Zalewski
Lõpphääletuse ajal kohal olnud asendusliige/asendusliikmed
Catherine Bearder, George Sabin Cutaş, Syed Kamall, Maria Eleni Koppa, Elisabeth Köstinger, Jörg Leichtfried, Jarosław Leszek Wałęsa
