EP soovib hoida diktaatorite raha Euroopa Liidust väljaspool
Välissuhted
2012-02-06 - 16:35
Hoiulaekad ©BELGA/CTK/J.Horazny Euroopa Liit (EL) kehtestab küll tihtilugu diktaatoritest riigijuhtidele sanktsioone, kuid lubab neil samas peita oma raha ühenduse pankades.
Taoline teguviis peab lõppema, sest see kahjustab ELi tõsiseltvõetavust ja õõnestab ühenduse välispoliitikat.
Eelmisel neljapäeval Euroopa Parlamendis (EP) heakskiidu saanud Sir Graham Watsoni raport esitab ettepanekud, kuidas taoline vastuolu lõpetada.
Soovides saavutada oma eesmärke autoritaarsete riikide suunal rakendab EL neile tihtilugu relvaembargosid, sissesõidukeelde, varade külmutamist või kauplemispiiranguid.
Samas ei ole taolised sanktsioonid järjepidevad ja ühetaolised.
Tihtilugu rakendavad liikmesriigid piiranguid iseseisvalt ning EL kohtleb samasuguse inimõiguste olukorra ja demokraatia tasemega riike erinevalt.
Euroopa demokraatide ja liberaalide liidu fraktsiooni kuuluva Watsoni sõnul on tema raporti eesmärk muuta ühenduse piiravate meetmete poliitika kooskõlastatuks ja järjepidevaks.
Keskenduda tuleb ka varadele, mida omavad autoritaarsete riikide juhid.
"Raport soovitab, et kõik väljapoole suunatud piiravad meetmed oleksid vastavuses, kui autoritaarsed liidrid tulevad ELi," lausus Suurbritanniat esindav Watson.
Diktaatorid investeerivad ELi
EP saadikute hinnangul on EL liiga paljude autoritaarsete liidrite jaoks koht, kuhu investeerida ning koht, kus tegeleda panganduse ja kinnisvaraga.
Lisaks näevad diktaatorid ELi hea paigana, kus tervist ravida ning kus vabalt reisida ja oma kahtlasel teel saadud raha kulutada.
Watsoni sõnul pakub EL hetkel autoritaarsete riikide juhtidele võimaluse oma inimeste pealt teenitud ressursside jätkuvaks kasutamiseks.
Raporti järgi peab ELi Nõukogu välja arendama kindlad kriteeriumid, millal ja kuidas piiravaid meetmeid rakendatakse.
Samuti peab olema selge, kellele sanktsioonid rakenduvad.
ELi sanktsioonide kujundamise poliitikas võiks arvesse võtta Rahvusvahelise Kriminaalkohtu (ICC) otsuseid, märgib raport.
Lisaks peavad kõik kehtestatavad piirangud olema suunatud neile, kes vastutavad ning mõju antud riigi tavakodanikele peab olema minimaalne.
Topeltstandardeid tuleb vältida
Liikmesriigid peavad olemasolevaid sanktsioone rakendama rangelt ja järjepidevalt ning vältima topeltstandardeid hoolimata poliitilistest, majanduslikest või julgeoleku kaalutlustest.
Riikide liidrid ja nende lähikond, kelle suhtes on kehtestatud sanktsioonid, ei tohi raporti järgi omada ELis vara ning liikmesriigid peavad teatama, kui santsioonide all olev diktaator omab vastavas riigis rahalisi vahendeid.
Akadeemilistel institutsioonidel, spordiklubidel ja heategevusorganisatsioonidel peab samuti olema keelatud raha vastuvõtmine riigijuhtidelt, kellele EL on kehtestanud sanktsioonid.
Lisaks peavad liikmesriigid kinni pidama piirangutest, mis on kehtestatud diktaatorite reisimisvõimalustele.
Kui keegi Euroopas abistab mõnda taolist riigijuhti sanktsioonidest möödahiilimises, siis tuleb abistamist uurida ja abistaja võimalusel vastutusele võtta.
Raporti järgi tuleb külmutatud ja konfiskeeritud varad esimesel võimalusel tagastada vastavatele riikidele, ühtlasi tagades, et raha läheb elanikkonna hüvanguks.
Diktaatorite varad Euroopa Liidus Hinnanguliselt on viimase kahe kümnendi jooksul jõudnud Alžeeriast, Marokost ja Tuneesiast Euroopa pankadesse 150 miljardit dollarit.
Egiptuse endise liidri Hosni Mubaraki ja tema pere vara väärtuseks hinnatakse 50–70 miljardit dollarit, mis on peamiselt investeeritud Euroopasse ja USAsse.
Londoni Majanduskooli direktor astus tagasi, kuna kool oli seotud 2,2 miljoni naelase tehinguga Liibüa riigiametnike koolitamiseks.
Muammar Gaddafi endise režiimi varad ulatuvad hinnanguliselt miljarditesse ning on investeeritud eelkõige Suurbritannias eraomandisse.
Põhja-Korea hiljuti surnud liider Kim Jong-il hoidis Euroopa pankades hinnanguliselt nelja miljardit dollarit.
Sudaani president Omar al-Bashir on riigi naftatuludest väidetavalt suunanud peamiselt Suurbritannia pankadesse üheksa miljardit dollarit.
20120203STO37167 Diktaatorite varasid ELis käsitlev raport Sir Graham Watson Pressiteade (inglise keeles)
ET
1
PHOTO
20120201PHT36835.jpg
ET
3
LINK
/meps/et/2155/Graham_WATSON.html
-//EP//TEXT TA P7-TA-2012-0018 0 NOT XML V0//ET
-//EP//TEXT IM-PRESS 20120201IPR36948 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
