2.2.2006
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini ja Sergio Berlato
Biomassi tegevuskava
Euroopa Parlamendi resolutsioon biomassi tegevuskava kohta
Euroopa Parlament ,
–
võttes arvesse kodukorra artiklit 113;
–
võttes arvesse komisjoni 7. detsembri 2005. aasta teatist biomassi tegevuskava kohta ja oodates komisjoni tulevast teatist biokütuste kohta,
A.
arvestades, et praegu rahuldab Euroopa Liit biomassi abil ainult 4% oma energiavajadusest;
B.
arvestades, et võimalusi täielikult ära kasutades saaks biomassi kasutamise 2010. aastaks enam kui kahekordistada, tõustes 69 miljonilt tonnilt naftaekvivalendilt 2003. aastal ligikaudu 185 miljoni tonni naftaekvivalendini 2010. aastal;
C.
arvestades, et naftahindade pidev tõus on toonud päevakorda Euroopa kasvava sõltuvuse imporditavast energiast;
D.
arvestades, et Euroopa Ülemkogu märkis juba 2004. aasta kevadel oma järeldustes, et taastuvenergia kasutamise suurendamine on hädavajalik nii keskkonna kui ka konkurentsi seisukohast;
E.
arvestades, et biomass kujutab endast põllumajanduse ümberkorraldamise vahendit, mis lubab väikestel ja keskmise suurusega ettevõtjatel ja asustatud naaberaladel saada kasu kõrge energiasäästlikkusega rohelisest energiast,
1.
kutsub komisjoni üles biomassi tootmise arendamise hõlbustamiseks ELis suurendama tulevases õigusloome ettepanekus põllumajanduses kasutatavale taastuvenergiale ette nähtud sihtotstarbelisi rahalisi vahendeid, tõstes praegust toetust, mille suurus on 45 eurot hektarilt, ning laiendades abikõlbliku maa pindala enam kui praegusele 1,5 miljonile hektarile.
