Suuliselt vastatav küsimus O-000244/2011
komisjonile
Kodukorra artikkel 115
Maria Da Graça Carvalho
,
Bendt Bendtsen
,
Paul Rübig
,
Krišjānis Kariņš
,
Pilar del Castillo Vera
,
Romana Jordan Cizelj
fraktsiooni PPE nimel
Fiona Hall
,
Sir Graham Watson
fraktsiooni ALDE nimel
Claude Turmes
fraktsiooni Verts/ALE nimel
Anni Podimata
,
Jo Leinen
,
Teresa Riera Madurell
,
Silvia-Adriana Ţicău
,
Britta Thomsen
fraktsiooni S&D nimel Teema: Programm "Arukas energeetika - Euroopa" mitmeaastases finantsraamistikus
Euroopa Liit on arendanud välja ambitsioonika õigusaktide ja strateegiliste otsuste kogumi, et muuta EL konkurentsivõimeliseks, jätkusuutlikuks ja kaasavaks.
Kõik need meetmed nõuavad aga kohapealsete sidusrühmade kaasamist ja aktiveerimist ning selleks on vaja vahendit, mis tegeleks turgude mittetehniliste küsimuste ja tõketega.
Selles osas on programmi „Arukas energeetika – Euroopa” (IEE) ja selle täitevasutuse (EACI) edu ja lisaväärtus taastuvenergia ja energiatõhususe valdkonnas olnud silmapaistev.
Siiski ei oleks ilma programmi IEE kaasrahastamiseta olnud paljud tegevused taastuvenergia ja energiatõhususe valdkonnas võimalikud, mis tähendanuks suurt kaotust ELi energiapoliitika tuleviku ning innovatiivsete turgude ja uute töökohtade arendamise jaoks.
Kuna me toetame tugevalt ambitsioonikaid, laiendatud ja kindlustatud järelmeetmeid väga olulisele programmile „Arukas energeetika – Euroopa”, sooviks me komisjonilt vastust järgmistele küsimustele:
- Mida kavatseb komisjon teha, et tagada programmile IEE ja selle täitevasutusele EACI selleks ettenähtud ja väljapaistev koht?
- Kuidas on komisjonil kavas muuta programmi IEE järeltulija paremaks?
- Kust kavatsetakse programmi mitmeaastases finantsraamistikus rahastada?
- Kuidas kavatsetakse kujundada IEE järeltulija institutsiooniline raamistik?
