18.-19. veebruari täiskogu olulised teemad:
Institutsioonid
2009-02-18 - 16:10
Käesoleval nädalal päevakorras olevatest teemadest on ühed olulisemad: ühise välis- ja julgeolekupoliitika, Euroopa julgeoleku- ja kaitsepoliitika ning Lähis-Ida ühendatud arutelu.
Samuti käsitletakse Euroopa naabruspoliitika ja partnerluse rahastamisvahendit ning riiklike energiatõhususe tegevuskavadega seonduvat.
Päevakorras on ka vähendatud käibemaksumäärade arutelu.
Parlamendi poole pöördub tervituskõnega Tšehhi Vabariigi president Václav Klaus.
Parlamendi poole pöördub tervituskõnega Tšehhi Vabariigi president Václav Klaus .
ELi ühise välis- ja julgeolekupoliitika kõrge esindaja Javier Solana ja komisjoni esindaja teevad avalduse Euroopa Liidu rolli kohta Lähis-Idas .
Parlament võtab samal teemal vastu ka resolutsiooni.
Päevakorras on ühise väis- ja julgeolekupoliitika ja Euroopa julgeoleku- ja kaitsepoliitika arutelu, millel osaleb ka ÜVJP kõrge esindaja Javier Solana.
Arutatakse raporteid, mis käsitlevad NATO rolli ELi julgeolekustruktuuris , ÜVJP peamisi aspekte ja valikuvõimalusi ning Euroopa julgeolekustrateegiat ja EJKPd .
Väliskomisjonis vastu võetud Euroopa naabruspoliitika ja partnerluse rahastamisvahendit käsitlevas raportis on saadikud üldiselt rahastamisvahendi kasutamisega rahul.
Samas toovad nad esile kodanikuühiskonna kaasamise ning läbipaistvuse suurendamise vajaduse.
Saadikud rõhutavad lisaks, et ENP algatusi ida- või lõunasuunal ei tohiks kasutada nii, et need üksteist kahjustavad.
Raportis tehakse ka ettepanek luua Euromedi assamblee eeskujul idapoolseid naaberriike hõlmav assamblee Euroeast.
Tööstuskomisjoni liikmed leiavad riiklike energiatõhususe tegevuskavade järelmeetmeid käsitlevas raportis, et eesmärk suurendada energiatõhusust 2020. aastaks 20% võrra peaks olema õiguslikult siduv.
Saadikud soovivad samuti, et 2006. aasta energiateenuste direktiiv vaadataks läbi ning et energiatõhususe osas pandaks paika ambitsioonikamad vaheeesmärgid.
Hääletatakse resolutsiooni, mis käsitleb Euroopa riikide väidetavat kasutamist LKA poolt kinnipeetavate transpordiks ja ebaseaduslikuks kinnipidamiseks .
Parlament arutas teemat 03. veebruaril.
Lõpphääletusele tuleb ebaseaduslike sisserändajate tööandjate karistamist käsitlev direktiiv.
04. veebruaril toimunud hääletusel toetasid saadikud nõukoguga saavutatud poliitilist kokkulepet direktiivi osas, ent direktiivi lõpphääletus lükati edasi, kuna parlament soovis eesistujariigi kinnitust selle kohta, et tulevikus on võimalik teha muudatusi alltöövõtjaid puudutavatesse sätetesse.
Tšehhi kui eesistujariik soovis enne kinnituse andmist teemat teiste liikmesriikidega arutada.
20090216IPR49566
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
