26/07/2004
RESOLUTSIOONI ETTEPANEK
vastavalt kodukorra artiklile 113
esitaja: Cristiana Muscardini
ELi mittekodanike ja integratsiooni kohta
Euroopa Parlamendi resolutsioon ELi mittekodanike ja integratsiooni kohta
Euroopa Parlament,
–
võttes arvesse kodukorra artiklit 113;
A.
arvestades, et liikmesriikide haridus- ja koolitussfääri ohustavad tõsised probleemid ühenduse mittekodanike lastega, eriti kui lapsed pärinevad riigist, mille religioosne taust erineb vastuvõtjariigi traditsionaalsest taustast,
B.
arvestades sisserändajate kultuurilise identiteedi austamise olulisust,
C.
arvestades, et ka vastuvõtjariigi identiteeti tuleb austada,
D.
arvestades, et oluline on sellise sotsiaalse tasakaalu kindlustamine, mis toetaks vastuvõtjariigi traditsioone ja pakuks kõiki võimalusi noorte sisserändajate tõhusaks integreerimiseks;
1.
kutsub Euroopa Komisjoni ja nõukogu üles tegema ettepanekut, mille kohaselt iga liikmesriik kehtestaks kõigile oma territooriumil elavatele kooliealistele sisserändajatele nõude riikliku haridussüsteemi osaks olevasse kooli õppima asumise kohta;
2.
kutsub Euroopa Komisjoni ja nõukogu üles lisama õppekavadesse vähemalt vastuvõtjariigi keele ja kehtivate normide õpetamise.
