EP: Kõik avalik-õiguslikud televisiooniprogrammid tuleb varustada subtiitritega
Institutsioonid
2008-04-09 - 16:12
Parlament kutsub täna välja kuulutatud kirjalikus deklaratsioonis komisjoni üles esitama õigusakti ettepaneku, milles nõutakse, et Euroopa Liidu avalik-õiguslikud teleringhäälingud subtiitriksid kõiki programme.
Kirjalikus deklaratsioonis tuuakse esile, et Euroopa Liidus kannatab kuulmise osalise või täieliku kaotuse all enam kui 83 miljonit inimest.
Lisaks kuulutati välja kirjalik deklaratsioon inimõiguste aktivisti Munir Said Thalibi mõrvamise kohta.
Arvestades seda, et enam kui 83 miljonit inimest Euroopa Liidus kannatab kuulmise osalise või täieliku kaotuse all, tuleks saadikute arvates subtiitritega varustada kõik Euroopa avalik-õiguslikud televisiooniprogrammid.
Kirjalikus deklaratsioonis kutsuvad parlamendiliikmed komisjoni seetõttu üles esitama õigusakti ettepaneku, milles nõutakse, et Euroopa Liidu avalik-õiguslikud teleringhäälingud subtiitriksid kõiki programme.
Saadikud toovad lisaks esile, et Euroopa Liit peaks kodanikele tagama võrdse juurdepääsu teabele, haridusele ja kultuurile ning et avalik-õigusliku televisiooni kui avaliku teenuse pakkuja missiooniks on muuhulgas ka vaatajate teavitamine ja harimine.
Lisaks aitaks subtiitrimine saadikute arvates kaasa ka võõrkeelte õppimisele.
Munir Said Thalibi mõrvamine
Välja kuulutati ka kirjalik deklaratsioon Indoneesia juhtiva inimõiguste aktivisti Munir Said Thalibi mõrvamise kohta.
Munir suri 2004. aasta septembris arseenimürgistuse tagajärjel Garuda lennul GA974 Singapore–Amsterdam.
Saadikud kutsuvad Indoneesia võime üles võtma kõik vajalikud meetmed kindlustamaks, et selle mõrva eest vastutajad kõikidel tasanditel antakse kohtu alla ja nende üle mõistetakse õigust nii ruttu kui võimalik.
Komisjoni ja nõukogu kutsutakse üles jälgima Muniri mõrva juurdlust, sealhulgas Garuda endiste juhtivtöötajate Indra Setiawani ja Rohainil Aini jätkuvaid kohtuprotsesse, ning riigikohtu otsuse uut läbivaatamist Pollycarpuse juhtumis.
Taustateave
Kirjalikke deklaratsioone saab esitada vastavalt parlamendi kodukorra artiklile 116.
Deklaratsioon peab olema pikkusega mitte üle 200 sõna ja peab olema küsimuse kohta, mis kuulub mõnda Euroopa Liidu tegevusvaldkonda.
Kui deklaratsioonile on alla kirjutanud parlamendiliikmete enamus, teatab president sellest parlamendile ja allakirjutanute nimed avaldatakse protokollis.
Pärast osaistungjärgu lõppu saadetakse nimetatud deklaratsioon koos alla kirjutanud isikute nimedega selles nimetatud institutsioonidele.
Deklaratsioon kantakse ka vastava istungi protokolli.
20080408IPR26039 ELi kõigi avalik-õiguslike televisiooniprogrammide subtiitrimine Inimõiguste aktivisti Munir Said Thalibi mõrvamine EP kodukorra artikkel 116
-//EP//TEXT WDECL P6-DCL-2007-0099 0 NOT XML V0//ET
-//EP//TEXT WDECL P6-DCL-2007-0098 0 NOT XML V0//ET
-//EP//TEXT RULES-EP 20080218 RULE-116 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
