Stockholmi programm: balansseerides julgeoleku ja vabaduse vahel
Kodanike õigused
2009-11-19 - 16:55
Europarltv: Ehitades kodanike Euroopat EL peab seadma õige kaalukausi julgeolekuvajaduste ja põhiõiguste kaitse vahel - see oli EPs toimunud kahepäevase EP ja rahvusparlamentidevahelise kohtumise põhijäreldus, kui arutati 5aastast Stockholmi programmi, millega soovitakse edendada kodanike õigusi, demokraatiat ja Euroopa julgeolekut.
EP arutab programmi järgmisel nädalal Strasbourgis.
"Ehitades kodanike Euroopat" teemalisel koosolekul osalenud parlamendiliikmed liikmesriikidest ja EPst soovisid enam justiitskoostööd liikmesriikide vahel, samas tegemata kompromisse rahvustraditsioonide ja põhiõiguste arvelt.
Lissabon tugevdab õigusi
EP kodanike õiguste komisjoni esimees Juan Fernando López (S&D, ES) ütles seminaril, et Lissaboni leping ning põhiõiguste harta "rikastab ja suurendab" Euroopa kodanike õigusi.
"Riiklikud õigused ei kao ära," rahustas ta.
Loodav programm peaks keskenduma neljale põhivaldkonnale, mille raames esitatakse konkreetseid ettepanekuid selleks, et vabadusel, turvalisusel ja õigusel rajaneva Euroopa ala eelised muutuksid kodanike jaoks käegakatsutavamateks ja nende eeliste kasutamine tõhusamaks.
Usalduse küsimus
Mitmed koosokul osalenud saadikud tundsid muret erinevate õigussüsteemide haakumise üle, et kas ühiste poliitikate käivitamist ei halva usaldus- ja kindlustunde puudumine erinevate liikmesriikide võimude vahel.
"Administratiivsete otsuste kvaliteet võib varieeruda ja on oluline alla joonida õiguskindlust ja garantiisid," märkis Rootsi Riksdagi liige Anti Avsan, kes oli ka ühe koosoleku töörühma juht.
"Loomulik samm oleks üksteise kohtuotsuste tunnustamine."
Viimast kui üht nurgakivi kinnitasid ka ELi õigusvolinik Jacques Barrot ja Rootsi justiitsminister Beatrice Ask.
"Liikmesriigid peavad üksteisele toetuma," ütles viimane.
Vabaduse ja julgeoleku tasakaal
Paljud osalejad rõhutasid õiget julgeoleku ja põhiõiguste tasakaalu - näiteks andmevahetus piiriülese kuritegevuse ja terrorismi puhul peab siiski respekteerima privaatsust, isikuandmeid ja põhiõigusi üldiselt.
"Mõnede jaoks on terrorismivastane võitlus prioriteet, samas tähendab see teistele põhiõiguste kaitset," ütles EP liige Simon Busuttil Maltalt (EPP).
Euroopast ei pea saama kindlus
Nii mõnedki kõnelejad väljendasid kartust, et Euroopa muutub kindluseks, millele inimesed ligi ei pääse, sest sisserändepiirangud on nõnda karmid.
"Euroopa ei tohiks muutuda punkriks," ütles volinik Barrot.
Kreeka parlamendi liige Dimitrious Papedimoulis ütles, et sisserände puhul ei tohi unustada inimõigusi.
"Tihti osutuvad julgeolekuküsimused õigustest olulisemaks."
Poola Seimi liige Zbigniew Cicho ń meenutas suletud Euroopat veel 20 aastat tagasi.
"Seetõttu oleksin ma ettevaatlik järjekordse müüri ehitamisel Euroopa ümber.
Väljasaatmine toob inimestele ja tihti ka nende perekondadele traagilisi tagajärgi."
EP hääletab Stockholmi programmi üle järgmisel nädalal Strasbourgis.
Viieaastane Stockholmi programm aastateks 2010-2014 võetakse arvatavasti vastu enne aasta lõppu.
20091113STO64424 Kohtumise pressiteade (inglise keeles) Kohtumise kava Resolutsiooni projekt Stockholmi programm: avatum ja turvalisem Euroopa Rootsi eesistumine: Stockholmi programm
ET
1
EUROPARL-TV
http://www.europarltv.europa.eu/swf/EmbedPlayer.swf?vid=7cf00e78-7475-4c01-b8c0-e1bfd6ee6021&cid=0c8dedcf-1098-46c9-9b85-6f2b0f0b120d&lang=et&bitrate=512&loop=off&autoplay=off&startVolume=medium&showTitle=on&showBottom=on
ET
3
LINK
/webnp/cms/lang/et/pid/1209
ET
4
LINK
/meetdocs/2009_2014/organes/juri/juri_20091112_1400_libe_afco.htm
ET
6
LINK
http://www.se2009.eu/en/the_presidency/about_the_eu/justice_and_home_affairs/1.1965
-//EP//TEXT IM-PRESS 20091116IPR64527 0 NOT XML V0//ET
-//EP//TEXT IM-PRESS 20090925STO61219 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
