Vene sõjaväe poolne ülemäärane jõu kasutamine on "tõsine mure" - EP president
Institutsioonid
2008-08-13 - 16:52
Konflikt on sundinud 100 000 inimest oma kodudest lahkuma Viimaste päevade arengud Gruusias on "sügavalt murettekitavad" ning "Vene sõjaväe poolne jõu kasutamine on tõsine mure," ütles Euroopa Parlamendi President Hans-Gert Pöttering oma avalduses.
"Ainult poliitiline lahendus … on võimalik.
Sõjalised vahendid ei tule kõne alla."
Ta ütles, et kõige olulisem teema humanitaarolukord, sest sõjategevuse tagajärjel on inimesed olnud sunnitud oma kodudest lahkuma.
"Inimesed, selle konflikti süütud ohvrid, peavad saama võimaluse pöörduda oma igapäevase elu juurde tagasi nii kiiresti kui võimalik."
EP roll Gruusias
Härra Pöttering saatis parlamendi Lõuna-Kaukaasia delegatsiooni esimehe Marie Anne Isler Béguin'i Tbilisisse, kus Isler Béguin osales Gruusia ja Venemaa rahuläbirääkimistel, mida vahendas Euroopa Liit.
"EL peab etendama olulist ja aktiivset poliitilist rolli kohapeal, et toetada rahuprotsessi," ütles Pöttering.
Pr Isler Béguin ütles teisipäeval Tbilisist, et rahuprotsessi rahvusvaheliseks muutmine on väga oluline, nii et Venemaa ja Gruusia kõrval oleks kaasatud ka EL ja ÜRO.
Ta rõhutas ka, et "dialoog peab viima poliitilise lahenduseni".
Isler Béguin nentis, et rahuplaani kõige olulisem element on "viivitamatu vaherahu ning vägivalla kohene lõppemine."
Ta kutsus Venemaad üles "austama kokkulepet ning viima viivitamata välja oma väed ja lõpetama kõik vägivallaaktid".
Ta lisas ka, et rahuplaan austab täielikult Gruusia ja kõikide tema regioonide sõltumatust ning territoriaalset puutumatust.
Mida Gruusia ootab Euroopa Liidult?
Plaaniga nähakse ette humanitaarkoridoride loomine, et konfliktis kannatanutele oleks võimalik abi anda.
Proua Béguin ütles: "Kõige pakilisem on nüüd ohvrite ja umbes 100 000 kodust lahkuma sunnitud põgeniku abistamine."
Ta lisas, et "minu missioon siin on uurida välja, mida Gruusia elanikud ootavad Euroopa Liidult."
EP komisjonid arutavad olukorda 20. augustil
Euroopa Parlamendi välisasjade komisjon, kaitse ja julgeoleku allkomisjon ning Lõuna-Kaukaasia delegatsioon korraldavad 20. augustil erakorralise koosoleku, et arutada olukorda selles piirkonnas.
20080812STO35261
ET
1
PHOTO
20080813PHT35263.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
