Vastus Komisjoni nimel hr Barnier
Kirjalikult vastatavad küsimused : E-9057/10 , E-9808/10 , E-010618/10
(14. jaanuar 2011)
Komisjon soovib teatada austatud parlamendiliikmetele, et Kreeka suhtes algatati tõepoolest rikkumismenetlus Juhtum nr 2008/4888. seoses OPAPi ja Intraloti vahelise lepinguga.
Seoses sellega saadeti asjaomasele liikmesriigile 2009. aasta veebruaris märgukiri.
Pärast Kreeka ametiasutustelt saadud vastuste hindamist ja arvestades OPAPi võetud kohustust järgida kõikide tulevaste pakkumismenetluste puhul läbipaistvuse ja võrdse kohtlemise põhimõtet, lõpetas komisjon eespool nimetatud juhtumi menetlemise oktoobris 2009.
Austatud parlamendiliikmed on nüüd juhtinud komisjoni tähelepanu uutele asjaoludele.
Komisjon kavatseb paluda asjaomaselt liikmesriigilt teavet seoses tõstatatud küsimustega ja teavitab austatud parlamendiliikmeid sellekohastest tulemustest.
