SUULINE KÜSIMUS ARUTELUGA O-0038/09
vastavalt kodukorra artiklile 108
esitaja:
Helmuth Markov
ja
Glyn Ford
Rahvusvahelise kaubanduse komisjon i nimel
Euroopa Komisjonile
Teema: Vaikse ookeani piirkonna riikide ja Euroopa Ühenduse partnerluse vaheleping
1.
Kas komisjon nõustub, et läbirääkimistel käsitletavad olulisimad arenguküsimused peavad hõlmama järgmist:
– ekspordimaksude lubamine arengu edendamiseks;
– piisava kaitse tagamine noortele tööstusharudele, mida majanduspartnerluse vaheleping ei hõlma;
– intellektuaalomandi alased arutelud, millel käsitletakse mitte ainult läänelike tehnoloogiliste toodete, vaid ka traditsiooniliste teadmiste kaitset;
– kuigi riigihanked peavad olema läbipaistvad, peavad need olema Euroopa lepingupartneritele avatud sellisel tasemel, mis vastab Vaikse ookeani piirkonna riikide vajadustele;
– 4. režiimi alla kuuluvad tööviisad peavad olema kättesaadavad piisavalt pikaks ajavahemikuks ja tunnustada tuleb selliseid kvalifikatsioone nagu hooldaja?
2.
Kas komisjon nõustub lisaks sellega, et piirkonnas asuvate riikide suurust ja kaugust arvestades − suurim on 3000 korda suurem kui väikseim riik, mille rahvaarv on võib-olla väiksem kui kaubanduse peadirektoraadis töötavate inimeste arv − peab komisjoni lähenemisviis hõlmama juurdepääsetavaid ja toimivaid alternatiive, mis tagavad turulepääsu nendele riikidele, kes ei soovi ühineda lõpliku majanduspartnerluslepinguga?
3.
Kas komisjon tagab, et lisaks nõusolekumenetlusele teavitatakse Euroopa Parlamenti ja ta kaasatakse igakülgselt vahelepingu lõplikuks majanduspartnerluslepinguks muutmise üle peetavate üleminekukõneluste ajal?
4.
Kuidas tagab komisjon, et lõplik leping aitab edendada edasist piirkondlikku integratsiooni?
