Strasbourgi osaistungjärgu avakõne: euroala, kliimamuutus, Euroopa Parlamendi uued liikmed
Institutsioonid
Täiskogu istungid
2011-12-13 - 11:04
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Euroopa Parlamendi president Jerzy Buzek tõstis 12.–15. detsembrini toimunud Strasbourgi täiskogu osaistungjärgu avakõnes esile euroala kriisitippkohtumise ja Durbani kliimamuutuse konverentsi tulemusi.
President Buzek tervitas Euroopa Parlamendi 17 uut liiget ning märkis ka Genfi pagulasseisundi konventsiooni 60. aastapäeva ja Poola kommunistliku režiimi sõjaseisukorra kehtestamise 30. aastapäeva.
Euroala tippkohtumine
Buzek rõhutas, kui tähtsad on Euroopa jaoks euroala kriisimeetmed, milles lepiti kokku Euroopa Ülemkogu 8.–9. detsembri kohtumisel.
Ta teatas, et Euroopa Ülemkogu eesistuja Herman Van Rompuy teeb Euroopa Parlamendi liikmetele ülemkogu kohtumise tulemustest lühikokkuvõte teisipäeva hommikul ja sellele järgneb 3-tunnine arutelu esmatähtsatel teemadel.
Kliimamuutuse konverents
Buzeki sõnul ei ole 11. detsembril toimunud Durbani (Lõuna-Aafrika) kliimamuutuse konverentsil saavutatud kokkulepe täielikult rahuldav, sest puuduvad üksikasjalikud rakenduskokkulepped.
Buzek lisas, et siiski valmistas talle heameelt asjaolu, et ELi delegatsioon oli ühel meelel.
Genfi pagulasseisundi konventsioon
President Buzek märkis, et 60 aastat tagasi sõlmitud Genfi pagulasseisundi konventsioon oli ELi varjupaigaalaste õigusaktide alus, ning määras kindlaks ka „pagulase” mõiste rahvusvahelises õiguses.
Buzek lisas, et Euroopa Parlament osales läbirääkimistel Euroopa ühise varjupaigasüsteemi üle ja nõudis selle täielikku rakendamist 2012. aasta lõpuks.
Samuti juhtis Buzek tähelepanu sellele, kui raskes olukorras on Tuneesias 3800 Liibüa pagulast, kes ei saa koju tagasi pöörduda.
Ta lisas, et USA on nõustunud vastu võtma 800 pagulast ja Euroopa Liit 150 pagulast.
Sõjaseisukord Poolas
Buzek märkis, et 30 aastat tagasi kehtestasid Poola võimud sõjaseisukorra, et suruda maha Poola ametiühinguliikumine Solidaarsus, ning rõhutas, et paljud sõnavabaduse eest seisnud inimesed maksid selle eest oma eluga.
Buzek lisas, et Lääne-Euroopa abita ei saaks Kesk- ja Ida-Euroopa praegu demokraatiat ja inimõigusi nautida ning et nüüd peaks EL aitama samamoodi Põhja-Aafrikat.
17 uut Euroopa Parlamendi liiget
Järgmisena tervitas president Buzek 17 uut parlamendiliiget, kes lisanduvad vastavalt Euroopa Ülemkogu 2010. aasta juuni otsusele, mille kohaselt suureneb parlament 18 täiendava liikme võrra.
Üks parlamendiliige (Madalmaadest) tehakse hiljem teatavaks.
Nimi Liikmesriik Fraktsioon
ANDERSDOTTER, Amelia SE Verts/ALE
BRATKOWSKI, Arkadiusz Tomasz PL PPE
COCHET, Yves FR Verts/ALE
CUSCHIERI, Joseph MT S&D
GARCÉS RAMÓN, Vicente Miguel ES S&D
GARCÍA-HIERRO CARABALLO,
Dolores ES S&D
McINTYRE, Anthea UK ECR
MALINOV, Svetoslav Hristov BG PPE
MAZEJ KUKOVIČ, Zofija SI PPE
NILSSON, Jens SE S&D
ORTIZ VILELLA, Eva ES PPE
ROATTA, Jean FR PPE
ŠADURSKIS, Kārlis LV PPE
SEDÓ i ALABART, Salvador ES PPE
STADLER, Ewald AT frakts. kuuluvuseta
TREMATERRA, Gino IT PPE
WEIDENHOLZER, Josef AT S&D
Muudatused päevakorras
Teisipäev – ELi naabruspoliitikat käsitlev arutelu lükati hilisele pärastlõunale pärast Süüria teemat.
Kolmapäev – kolmapäeval toimuva istungi lõppu lisati suuliselt vastatav küsimus komisjonile töötajate vaba liikumise kohta (koos resolutsiooniga).
20111212IPR33794
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
