EP filmiauhinna kolm finalisti Veneetsias
Kultuur
2010-09-09 - 15:35
Kaks logo: EP filmiauhind LUX ning Veneetsia Päevad Euroopa Parlamendi 2010.aasta filmiauhinna LUX kolm finalisti tehti teatavaks juulis toimunud Veneetsia Rahvusvahelisel filmifestivalil ning neid näidatakse ka Veneetsia Päevade raames 10. ja 11. septembril.
Seejärel näeb filme 26. oktoobrist kuni 19. novembrini Euroopa Parlamendi hoones Brüsselis.
EP president annab võidufilmile üle LUX 2010 auhinna 24. novembril Strasbourgis.
Tänavusteks finalistideks on:
Akadimia Platonos , Filippos Tsitos, Kreeka ja Saksamaa
Die Fremde , Feo Aladag, Saksamaa
Illégal , Olivier Masset-Depasse, Belgia
EP kultuuri- ja hariduskomisjoni ning Veneetsia Päevade korralduskomitee koostöö tulemusel osalevad filmikunstist huvituvad 27 liikmesriigi noored vanuses 18-26 eriprogrammis "27 X kino" (27 Times Cinema).
Selle raames toimuvad Veneetsia Päevade ajal noorte kohtumised filmitegijate, kriitikute ja filmitööstuse ettevõtjatega.
Autelude teemad puudutavad Veneetsia filmifestivalil linastunud filmides esile toodud probleeme : "Loovuse, vabaduse ja tsensuuri suhetest"; "Vägivald meie kõrval"; "Millise vormi võtab homne kino?"; "Festivalid ja publik"; "Euroopa loovus ja identiteet" jm.
"Tegemist on iseenesest ju lihtsa asjaga," ütles 1.-11. septembrini toimuvate Veneetsia Päevade president Robert Bazanti, "ent see, kuidas algselt utoopiline mõte - luua ehtsa filmifestivali atmosfäär ja pakkuda nauditavaid debatte - üldse teoks sai, on paljuski EP kultuuri- ja hariduskomisjoni esimehe Doris Packi teene."
Doris Packi hinnangul on selle ettevõtmise eesmärk "anda noorele publikule võimalus dialoogiks Euroopa filmitööstuse tunnustatud professionaalide ja EP esindajatega."
Eestit esindab üritusel Moonika Olju.
Auhind, mis näitab Euroopa Parlamendi toetust kinokunstile LUX auhind loodi 2007. aastal Euroopa Parlamendi soovist toetada Euroopa filmitööstuse loomingulisi püüdlusi.
Hoolimata sellest, millist isiklikku, ajaloolist või sotsiaalset teemat käsitletakse, kajastab iga LUX auhinna valiknimekirja kuuluv film eurooplasi - nende elu, uskumusi, identiteediotsinguid.
Nagu ka eelmised võidufilmid Auf der anderen Seite (2007), Le silence de Lorna (2008) ja Welcome (2009), saab tänavune laureaat Euroopa Parlamendilt rahalist toetust, sh subtiitrite tõlkimiseks Euroopa Liidu 23 ametlikku keelde, filmi kohandamiseks kuulmis- ja nägemispuudega isikutele sobivaks, 35 mm formaadis koopia valmistamiseks kõikide liikmesriikide jaoks ning DVD tootmise toetamiseks.
20100902STO81051 27 X kino - blog Filmiauhind LUX 2010 Veneetsia Päevad
ET
1
PHOTO
20100901PHT80856.jpg
ET
2
LINK
http://27timescinema.cineuropa.org/
ET
3
LINK
http://www.lux-prize.eu/
ET
4
LINK
http://www.venice-days.com/newsENG.asp
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
