Neljapäevasel istungil: dalai-laama ja kliimapakett
Institutsioonid
2008-12-05 - 12:14
Dalai-laama Euroopa Parlamendis "Looda kõige paremat, aga valmistu kõige halvemaks," iseloomustas dalai-laama Tiibeti inimeste olukorda, kui esines pärast EP president Hans-Gert Pötteringi tervitust neljapäeval saadikutele.
Enne seda oli ähvardavalt kõrguvate tähtaegade valguses parlamendis aruteluks kliima- ja energiakokkulepped, mida enamus kõnelejaid soovib vastu võtta järgmisel istungijärgul.
Euroopa Komisjoni esindava keskkonnavolinik Stavros Dimase sõnul on kliima- ja energiapaketid olnud ELi üheks märkimisväärseimaks tegevuseks viimaste aastate jooksul.
ELi Nõukogu nimel võttis sõna Prantsusmaa keskkonnaminister Jean-Louis Borloo ja tema hinnangul on maailma silmad sellel kuul suunatud Euroopale ning me oleme jõudnud ajaloo pöördepunkti.
Enamik sõna võtnud saadikuid jagas ajalooliselt tähtsa hetke kujundit.
Liberaale esindava Suurbritannia saadik Graham Watsoni sõnul võime me olla vaid päevade kaugusel ajaloolisest kokkuleppest.
Saksamaa sotsiaaldemokraat Martin Schulz kirjeldas kliimapaketti, kui meie ajajärgu keskset väljakutset.
Loodetakse USA koostööle
Luksemburgist pärit roheliste esindaja Claude Turmes arvates on asjaolu, et Barack Obama näeb USA majanduse südamena taaskasutatavat energiat ja rohelist tehnoloogiat, ajalooline võimalus.
Mitmed teised kõnelejad avaldasid lootust, et hiljutised poliitilised muutused Ameerika Ühendriikides avaldavad positiivset mõju ülemaailmsele kliimapoliitikale.
"Kliima- ja energiakokkuleppe oli suureks väljakutseks juba enne finantskriisi, kuid me ei saa lubada endale läbikukkumist," ütles Prantsusmaa saadik ja konservatiivide esimees Joseph Daul.
Üksikud kõnelejad kritiseerisid seda uut ELi õigusloomet.
Väidetavalt ei suudeta inimtegevuse ja kliimasoojenemise seotust teaduslikult piisavalt tõestada.
Fraktsioonitu Ühendkuningriigi saadik Roger Helmeri toovad uued meetmed kaasa hävitavad tagajärjed majandusele.
Tema pühadus dalai-laama XIV: "Üks inimolend kuue miljardi seas"
Just selliste sõnadega alustas Tiibeti vaimne liider oma kõne.
Tema sõnul tahavad tiibetlased kindlat ja algupärast autonoomiat Hiina Rahvavabariigi koosseisus.
"Kuigi minu usk, mis puudutab Hiina võimude suhtumist Tiibetisse, muutub aina õhemaks ja õhemaks, püsib minu usk hiina inimestesse kõigutamatu." dalai-laama tänas vapraid hiina vendasid ja õdesid nende solidaarsuse eest.
"Minu mõttetarkuseks on alati olnud, et looda kõige paremat, aga valmistu kõige halvemaks," rääkis dalai-laama.
Tema sõnul peavad tiibetlased leppima reaalsusega, et eksiil võib kesta kauem.
"Seetõttu oleksin ma tänulik Euroopa Liidu poolsele abile meie hariduslikes ja kultuurilistes püüdlustes."
Tema Pühadus tänas Euroopa Parlamenti järjekindla huvi ja toetuse eest vägivallatutele ja õigustatud Tiibeti püüdlustele.
20081201STO43288 Dalai-laama parlamendis - vaata fotosid Tema Pühadus XIV dalai-laama - meelerahu on kõige olulisem Kliimamuutuste- ja energiapaketi arutelu Lihtsalt ja loogiliselt ELi kliimapaketist Kliimakomisjon nõuab heitgaaside 80%list langust aastaks 2050 Dalai-laama kõne
ET
1
PHOTO
20081204PHT43807.jpg
ET
4
LINK
/news/expert/infopress_page/064-43670-336-12-49-911-20081203IPR4 3669-01-12-2008-2008-false/default_et.htm
ET
7
MULTIMEDIA
20081204MLT43776.asf
-//EP//TEXT IM-PRESS 20081204STO43782 0 NOT XML V0//ET
-//EP//TEXT IM-PRESS 20081203IPR43683 0 NOT XML V0//ET
-//EP//TEXT IM-PRESS 20080825FCS35404 0 NOT XML V0//ET
-//EP//TEXT IM-PRESS 20081201STO43286 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
