Täiskogu kokkuvõte - Brüssel 10.-11.oktoober 2007
2007-10-12 - 11:45
Nädala tähtsündmused:
Kolmapäev, 10. oktoober:
President märkis osaistungjärgu avamisel, et 10. oktoobril on surmanuhtlusevastane päev ning et on väga meeldiv, et just sel päeval külastavad parlamenti Liibüas vabastatud Bulgaaria meditsiiniõed ja Palestiina arst .
Nad olid Liibüas vangis kaheksa aastat ning vabastati 24. juulil käesoleval aastal Euroopa Liidu survel.
Samuti kutsus president Pöttering kõiki surmanuhtlust veel kasutavaid riike üles seda kaotama.
Parlament arutas Lissabonis 18.-19. oktoobril aset leidva mitteametliku tippkohtumisega seonduvat.
Eelkõige arutleti reformilepingu üle ning võrreldi reformilepingut põhiseaduse lepinguga.
Neljapäev, 11. oktoober:
Parlament tegi otsuse oma uue koosseisu kohta pärast 2009. aasta valimisi.
Otsuse kohaselt hakkab parlamendis järgmisest ametiajast olema 750 saadikut.
Eesti saadikukohtade arv jääb samaks.
Parlamendiliikmed soovivad, et kohtade jaotus vaadataks uuesti läbi enne parlamendi 2014.–2019. aasta ametiaja algust ning nad leiavad, et alates 2014. aastast võiks saadikute arv elanike arvu asemel põhineda Euroopa kodanike arvul.
Raporti poolt hääletas 378, vastu 154 ja erapooletuks jäi 109 saadikut.
Parlament väljendab vastu võetud resolutsioonis sügavat muret Gaza sektori humanitaarkriisi üle ning rõhutab, et piirkonnas tuleb täielikult austada inimõigusi ja järgida rahvusvahelist humanitaarõigust.
Kõiki osapooli kutsutakse üles loobuma vägivallast.
Iisraelil palutakse täita oma rahvusvahelisi kohustusi tagada humanitaarabi ja põhiteenuste jõudmine Gaza sektorisse, samuti nõutakse Gaza sektoris blokaadi lõpetamist.
Parlament kiitis heaks ELi-USA lennutranspordilepingu ehk nn avatud taeva lepingu.
Leping allkirjastati ELi-USA tippkohtumisel 30. aprillil 2007. aastal ning see hakkab kehtima 30. märtsil 2008.
ELi-USA lennuturu avamine toob endaga kaasa kuni 80 tuhat uut töökohta ning kokkuleppest tulenev majanduslik kasu järgneva viie aasta jooksul on kuni 12 miljardit eurot.
Raporti poolt hääletas 513, vastu 15 ja erapooletuks jäi 35 saadikut.
Parlament kiitis heaks Euroopa Komisjoni ettepaneku parandada põllumajanduskulude läbipaistvust ja eelarve täitmist .
Saadikud tegid siiski ka omapoolseid muudatusettepanekuid läbipaistvuse parandamiseks, tagades samas andmekaitse.
20071008BRI11349
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-001-ET DOC XML V0//ET
Institutsioonid
Osaistungjärgu avamine:
2007-10-12 - 11:45
Osaistungjärgu avas Euroopa Parlamendi president Hans-Gert PÖTTERING.
Avamisel mälestati kõigepealt kahte endist kolleegi nende surma puhul.
Seejärel tervitas president Bulgaaria õdesid ja arsti, kes vabastati Liibüas.
Samuti tegi ta avalduse surmanuhtluse kohta.
Roheliste fraktsiooni esimees kaebas seejärel, et mitmetele saadikutele ei ole antud viisat Venemaale sõiduks ning palus parlamendil sellele reageerida.
Endiste kolleegide mälestamine
President teavitas kõigepealt saadikuid kolleeg Fausto CORREIA surmast 9. oktoobril.
Hr Correia oli pikka aega Portugali parlamendi liige ning alates 2004. aastast Euroopa Parlamendi liige.
Lisaks teavitas Pöttering saadikuid endise saadiku Christian de La Malène surmast 27. septembril.
Saadikud mälestasid endiseid kolleege leinaminutiga.
Liibüas vabastatud meditsiinitöötajate külaskäik
President märkis seejärel, et 10. oktoobril on surmanuhtlusevastane päev ning et on väga meeldiv, et just sel päeval külastavad parlamenti Liibüas vabastatud Bulgaaria meditsiiniõed ja Palestiina arst .
Nad olid Liibüas vangis kaheksa aastat ning vabastati 24. juulil käesoleval aastal Euroopa Liidu survel.
Meditsiinitöötajate külaskäik Euroopa Parlamenti toimub 10.-11. oktoobril.
President tegi samuti avalduse surmanuhtlusevastase päeva kohta.
Probleemid Venemaa viisadega
Seejärel andis roheliste fraktsiooni esimees Daniel COHN-BENDIT (Verts/ALE, DE) teada, et tema fraktsioon soovis Moskvas koosolekut pidada, ent et Venemaa ei andnud Moskvasse sõita soovinud saadikutele viisat.
Nädal tagasi ei antud viisat ka inimõiguste allkomisjoni liikmetele, kes samuti soovisid Venemaal koosolekut korraldada.
Cohn-Bendit märkis, et peab "väljakannatamatuks" seda, et teatud valitsusjuhtide poolt demokraatlikuks kutsutav valitsus ei luba Moskvas korraldada demokraatlikku koosolekut.
Ta palus parlamendi presidendil saata Venemaale selle kohta kirja ning nõuda kirjalikku selgitust.
President lubas seda teha.
Lisaks kuulutati välja kirjalik deklaratsioon düsfunktsionaalsete laste sotsiaalse tõrjutuse kohta.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-COVER-ET DOC XML V0//ET
-//EP//TEXT IM-PRESS 20071008BRI11349 ITEM-002-ET DOC XML V0//ET
Humanitaarabi
Parlament nõuab blokaadi lõpetamist Gaza sektoris
2007-10-12 - 11:45
Parlament väljendab vastu võetud resolutsioonis sügavat muret Gaza sektori humanitaarkriisi üle ning rõhutab, et piirkonnas tuleb täielikult austada inimõigusi ja järgida rahvusvahelist humanitaarõigust.
Kõiki osapooli kutsutakse üles loobuma vägivallast.
Iisraelil palutakse täita oma rahvusvahelisi kohustusi tagada humanitaarabi ja põhiteenuste jõudmine Gaza sektorisse, samuti nõutakse Gaza sektoris blokaadi lõpetamist.
Saadikud väljendavad resolutsioonis sügavat muret Gaza sektori humanitaarkriisi ja selle võimalike tõsiste tagajärgede üle ning nõuavad Gaza sektoris blokaadi lõpetamist.
Iisraeli kutsutakse üles tagama inimeste ja kaupade liikumist Rafah’s liikumise ja juurdepääsu lepingu ja ELi piirihaldamise abimissiooni kohaselt ning võimaldama kaupade liikumist Karnis.
Nõukogu, ühise välis- ja julgeolekupoliitika kõrget esindajat ja komisjoni kutsutakse üles võtma täielikku vastutust nimetatud lepingu rakendamise ees.
Samuti kutsutakse Iisraeli üles tagama finantsvarade jõudmine Gaza sektorisse.
Palestiina omavalitsust ja Hamasi kutsuvad parlamendiliikmed üles hõlbustama avalike asutuste ja rahvusvaheliste humanitaarametite, -asutuste ja -organisatsioonide tegevust.
Nõukogu ja komisjoni kutsutakse üles jätkuvalt tagama koos rahvusvahelise üldsusega Palestiina elanikkonnale hädavajalik humanitaarabi, pöörates eritähelepanu eriti kaitsetute rühmade erivajadustele.
Saadikud nõuavad, et nõukogu ja komisjon tagaksid vastavalt Iisraeliga ja Palestiina omavalitsusega sõlmitud assotsiatsioonilepingutele, et kõik selles piirkonnas austaksid inimõigusi ja järgiksid rahvusvahelist humanitaarõigust, et säilitada vajalik humanitaarpiirkond.
Saadikud soovivad lisaks, et rahvusvahelise rahukonverentsi kokku kutsumise pingutuste tulemuseks oleks õiglane ja püsiv rahu iisraellaste ja palestiinlaste vahel, mis põhineks ÜRO Julgeolekunõukogu vastavatel resolutsioonidel, Iisraeli riigi õigusel elada turvaliste ja tunnustatud piiride sees ning palestiinlaste õigusel omada toimivat riiki.
Taustainfo
Parlamendi arengukomisjoni delegatsioon käis 18.-21. septembril Gaza sektoris tutvumas sealse humanitaarolukorraga.
Saadikute hinnangul oli see kohutav.
Nii on piirkonnas sagenenud nakkushaiguste ning alatoitumise juhud.
Samuti tekitab piiriületuskohtade sulgemine tõsiseid majanduslikke raskusi ning takistab humanitaarorganisatsioonide tööd.
Lisaks sellele on probleeme selliste põhiliste teenuste pakkumisega nagu prügivedu, joogivesi ning kanalisatsioon.
Delegatsioon kohtus seejärel 27. septembril esimeeste konverentsiga, informeerides neid olukorrast.
Esimeeste konverents otsustas lülitada Gaza sektori arutelu täiskogu päevakorda, et kuulata ära nõukogu ja komisjoni avaldused ning võtta vastu parlamendi resolutsioon Gaza sektori kohta.
Arutelu: 10.10.2007
Hääletus: 11.10.2007 Euroopa Parlamendi 11. oktoobri 2007. aasta resolutsioon humanitaarolukorra kohta Gazas Pressiteade 02.10.2007 (ingliskeelne) Pressiteade 27.09.2007 (ingliskeelne)
-//EP//TEXT TA P6-TA-2007-0430 0 NOT XML V0//ET
-//EP//TEXT IM-PRESS 20071001IPR11000 0 NOT XML V0//ET
-//EP//TEXT IM-PRESS 20070927IPR10886 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-001-ET DOC XML V0//ET
-//EP//TEXT IM-PRESS 20071008BRI11349 ITEM-003-ET DOC XML V0//ET
Inimõigused
EP president: surmanuhtlus on jäme inimõiguste rikkumine
2007-10-12 - 11:45
President Hans-Gert Pöttering tegi avalduse rahvusvahelise surmanuhtlusevastase päeva kohta.
Nimelt kuulutas Euroopa Nõukogu 10. oktoobri surmanuhtlusevastaseks päevaks ning Euroopa Parlament toetas seda mõtet oma 27. septembril vastu võetud resolutsioonis.
President märkis, et tal on eriti hea meel selle üle, et Liibüas vabastatud Bulgaaria medõed ja Palestiina arst külastavad parlamenti just sel sümboolsel päeval.
Samuti kutsus ta kõiki surmanuhtlust veel kasutavaid riike üles seda kaotama.
President Pöttering märkis: "Meil on suur heameel, et just sel päeval tervitame parlamendis Bulgaaria medõdesid ning arsti, kes pääsesid surmanuhtlusest Liibüas."
Ta tervitas meditsiinitöötajaid südamlikult kogu parlamendi nimel ning märkis: "Me oleme surmanuhtluse vastu.
Seetõttu kutsusime Liibüa võime korduvalt üles Bulgaaria meditsiiniõdesid ning Palestiina arsti vabastama."
President rõhutas veel: "Surmanuhtlus on jäme inimõiguste rikkumine - eelkõige õiguse elule", ning lisas, et parlament jätkab järeleandmatult võitlust surmanuhtluse vastu.
Samuti paneb parlament sellele suurt rõhku suhetes oma partneritega.
President tänas surmanuhtluse kaotanud riike ning tõstis esile Ruanda, kui surmanuhtluse hiljuti kaotanud riigi.
President Pöttering märkis veel, et surmanuhtlusevastast võitlust on võimalik edendada ka olümpiamängude raames, mis toimuvad järgmisel aastal Pekingis.
"Nad annavad meile võimaluse murda läbi vaikusemüüri, millega Hiina surmanuhtluse kasutamise on ümbritsenud," lisas ta.
President selgitas, et Euroopa Parlament võttis 27. septembril vastu resolutsiooni surmanuhtluse kohta, milles nõuti, et ELi eesistuja ja liikmesriigid esitaksid moratooriumit käsitleva resolutsiooni ÜRO 62.
Peaassamblee avamisel, et see võetaks vastu veel enne käesoleva aasta lõppu.
Pöttering märkis veel, et ainuüksi sel aastal on parlament vastu võtnud kolm surmanuhtlust käsitlevat resolutsiooni ning et parlament ei ole sellist tähelepanu pööranud mitte ühelegi teisele teemale.
Saadikud mälestasid seejärel surmanuhtluse ohvreid.
Lõpetuseks kutsus president kõiki riike, kes veel kasutavad surmanuhtlust, loobuma surmanuhtlusest.
President lisas, et EL on valmis osutama nendele riikidele abi.
Euroopa Parlamendi 27. septembri 2007. aasta resolutsioon surmanuhtluse üldise moratooriumi kohta
-//EP//TEXT TA P6-TA-2007-0418 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-002-ET DOC XML V0//ET
-//EP//TEXT IM-PRESS 20071008BRI11349 ITEM-004-ET DOC XML V0//ET
Institutsioonid
Saadikud arutasid Lissaboni ülemkoguga seonduvat
2007-10-12 - 11:45
Parlament arutas Lissabonis 18.-19. oktoobril aset leidva mitteametliku tippkohtumisega seonduvat.
Eelkõige arutleti reformilepingu üle ning võrreldi reformilepingut põhiseaduse lepinguga.
Parlamendi esindajad valitsustevahelised konverentsil
Elmar BROK (EPP-ED, DE) leidis, et reformilepingu näol on tegemist parima võimaliku kompromissiga ning see parandab olukorda praegusega võrreldes oluliselt.
Sellest hoolimata tõi ta välja mõned problemaatilised teemad ja märkis, et punkt, mis puudutab andmekaitset välissuhetes, tuleks uuesti ümber sõnastada, et lennureisijate andmetega ei tekiks probleeme.
Samuti on tema arvates probleeme üleminekureeglitega.
Enrique BARÓN CRESPO (PSE, ES) rõhutas, et kõigil kolmel parlamendi esindajal on sama soov - Euroopa Liitu edasi viia.
Ning uus leping seda ka sisaldab - kaasotsustusmenetlus, juriidilise isiku andmine, ühenduse meetodi kasutamine, välispoliitika, enam tõhusust, enam demokraatiat, läbipaistvust.
Samuti on liidu kodakondsusel lepingus oluline roll, mis on väga hea.
Ta leidis, et Ionanina deklaratsiooni alusel on võimalik edasi minna, kuid et tuleks vähendada võimalusi kasutada ühehäälsust küsimustes, mis kuuluvad ühenduse meetodi alla.
Andrew Nicholas DUFF (ALDE, UK) leidis samuti, et poliitiline kokkulepe on võimalik.
Samas küsis ta, kas lepingu kvaliteet on ikka piisav?
Hr Duff leidis, et lepingut ei tohiks valikuliselt rakendada ning et ka Ühendkuningriik ja Poola peaks põhiõiguste hartat täitma.
Fraktsioonide kõnevoor
Joseph DAUL (EPP-ED, FR) märkis, et Euroopa Liit ei saa Nizza lepingu alusel jätkata ning et seetõttu on uut lepingut vaja.
Ta leidis, et lepingus peaks pädevused olema selgemalt jagatud ning et kodanike ja rahvusparlamentide roll peab olema suurem.
Dauli sõnul on tähtsust sisul ja edusammudel, mitte vormil.
Ta tõi esile, et me ei taha superriiki, vaid supertõhusaid institutsioone, mis on võimelised otsuseid langetama.
Katsed blokeerida ELi otsuseprotsessi tuleb keelata.
Kliima, terrorism, ränne - need on teemad, millega EL peab Dauli arvates tegelema.
Martin SCHULZ (PSE, DE) märkis, et Lissabonis tuleb asjad ära otsustada ja tuleb asuda lepingu ratifitseerimisele kõikides liikmesriikides.
Võrreldes valitsustevaheliste konverentsi mandaadiga on erinevusi tema arvates suhteliselt vähe ning see on positiivne.
Schulz rõhutas, et ratifitseerimisel on saadikutel suur roll ning nad peavad tegutsema.
Kui lepingut ei ratifitseerita, siis Euroopa Liit oma praegusel kujul enam Schulzi sõnul ei eksisteeri.
Graham R. WATSON (ALDE, UK) sõnas, et Portugali peaminister peab jääma ustavaks Euroopa vajadustele ning ei tohi järele anda.
Ta rõhutas, et väikseima ühise nimetaja poliitika kasutamisest ei piisa ning et asjadele tuleb hakata mõtlema ELi seisukohast lähtuvalt.
Watson rõhutas samuti Euroopa kodakondsuse olulisust ning leidis, et riikidele ei tohiks teha erandeid.
Konrad SZYMAŃSKI (UEN, PL) arvas, et tuleb endalt küsida, kas on õige hetk Poolat ja Ühendkuningriiki rünnata?
Ta lisas, et mõned kardavad valitsustevahelise konverentsi tulemusi ning et kõikidel riikidel on õigus jälgida poliitilist protsessi Euroopa Liidus.
Ta märkis, et endine Saksa president Herzog küsis samuti, kas Saksamaa on veel demokraatia, kui nii palju tema õigusaktidest võetakse vastu väljaspool Bundestagi.
Monica FRASSONI (Verts/ALE, IT) avaldas arvamust, et reformileping ei tundu olevat kasutajasõbralik ning et kodanikke ei taheta kaasata, vaid vastupidi.
Frassoni leidis, et tegemist on pigem bürokraatliku kui demokraatliku tekstiga ning et läbipaistvus ei ole paranenud.
Lõpetuseks märkis ta, et reformileping on parem kui ei midagi, aga mitte parim, mida on võimalik saavutada.
Francis WURTZ (GUE/NGL, FR) märkis, et tema fraktsioon on uuele lepingule vastu mitte natsionalismi tõttu, vaid seetõttu, et nende põhiküsimustele ei ole vastatud.
Ta viitas sellele, et isikuandmete kaitsega on probleeme, et põhiõiguste harta ei ole kõigile siduv ning et lepingu keel on väga keeruline.
Seetõttu kutsus ta üles laiapõhjalisele arutelule kõikides liikmesriikides ning pidas vajalikuks referendumite läbiviimist.
Jens-Peter BONDE (IND/DEM, DK) märkis, et reformilepingu teksti on võimatu lugeda ning et selle sisu on sama, mis põhiseaduse lepingul, ainult termineid on muudetud.
Ta lisas, et kui referendumit läbi ei viida, siis on see silmakirjalik ja väga kahetsusväärne.
Frank VANHECKE (ITS, BE) leidis, et sisserände osas on vaja väga täpseid reegleid.
Ta märkis, et Euroopas on juba 20 miljonit töötut, sh sisserännanud, seetõttu ei tohi piire avada.
Samuti korraldame ajude äravoolu vaestest maadest, mis on lubamatu.
Arutelu: 10.10.2007 Mitteametliku ülemkogu programm (ingliskeelne) Reformilepingu ettepanek
ET
1
LINK
http://www.eu2007.pt/UE/vEN/Reunioes_Eventos/ChefesEstado/IMHSG.htm
ET
2
LINK
http://www.consilium.europa.eu/cms3_fo/showPage.asp?id=1317&lang=pt&mode=g
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-003-ET DOC XML V0//ET
-//EP//TEXT IM-PRESS 20071008BRI11349 ITEM-005-ET DOC XML V0//ET
Institutsioonid
Euroopa Parlamendi koosseisu muutmise ettepanek
2007-10-12 - 11:45
Parlament tegi otsuse oma uue koosseisu kohta pärast 2009. aasta valimisi.
Otsuse kohaselt hakkab parlamendis järgmisest ametiajast olema 750 saadikut.
Eesti saadikukohtade arv jääb samaks.
Parlamendiliikmed soovivad, et kohtade jaotus vaadataks uuesti läbi enne parlamendi 2014.–2019. aasta ametiaja algust ning nad leiavad, et alates 2014. aastast võiks saadikute arv elanike arvu asemel põhineda Euroopa kodanike arvul.
Raporti poolt hääletas 378, vastu 154 ja erapooletuks jäi 109 saadikut.
Alain LAMASSOURE 'i (EPP-ED, FR) ja Adrian SEVERIN i (PSE, RO) raportis teeb parlament oma ettepaneku selle kohta, kuidas saadikukohad peaksid pärast 2009. aasta valimisi jagunema:
Liikmesriik
Kohad 2009. aastani
Nizza lepingu alusel
2009-2014
EP ettepanek
2009-2014
Saksamaa
99
99
96
Prantsusmaa
78
72
74
Ühendkuningriik
78
72
73
Itaalia
78
72
72
Hispaania
54
50
54
Poola
54
50
51
Rumeenia
35
33
33
Holland
27
25
26
Kreeka
24
22
22
Portugal
24
22
22
Belgia
24
22
22
Tšehhi V.
24
22
22
Ungari
24
22
22
Rootsi
19
18
20
Austria
18
17
19
Bulgaaria
18
17
18
Taani
14
13
13
Slovakkia
14
13
13
Soome
14
13
13
Iirimaa
13
12
12
Leedu
13
12
12
Läti
9
8
9
Sloveenia
7
7
8
Eesti
6
6
6
Küpros
6
6
6
Luksemburg
6
6
6
Malta
5
5
6
EL-27
785
736
750
2004. aasta valimiste järgselt oli parlamendis 732 saadikut.
Bulgaaria ja Rumeenia liitumisega seoses 2007. aastal suurenes saadikute arv ajutiselt 785ni, et valitud saadikutelt kohti mitte ära võtta.
Vastavalt praegu kehtivatele reeglitele (muudetud Nizza leping) peaks saadikute arv järgmise koosseisu ajal olema 736.
2007. aasta juunikuine Euroopa Ülemkogu kutsus parlamenti aga üles esitama 2007. aasta oktoobriks ettepanek parlamendi tulevase koosseisu kohta, määrates kohtade ülempiiriks 750 liikmekohta.
Seejuures läheb 96 kohta kõige suurema rahvaarvuga riigile ja 6 kohta kõige väiksema rahvaarvuga riigile.
Lisaks kasutatakse nn kahaneva proportsionaalsuse põhimõtet, mille kohaselt suurema rahvaarvuga liikmesriigi parlamendiliige esindab suuremat arvu kodanikke kui väiksema rahvaarvuga liikmesriigi parlamendisaadik, kuid samas ei tohi väiksema rahvaarvuga liikmesriigil olla rohkem parlamendikohti kui suurema rahvaarvuga riigil.
Nii esindab uue ettepaneku kohaselt nt Eesti saadik 224 000 inimesest, Saksa saadik 858 729 inimest ning Malta saadik 67 333 inimest.
Raportis kasutati seejuures Euroopa Statistikaameti andmeid liikmesriikide elanike arvu kohta.
Parlamendiliikmed teevad ka ettepaneku uurida võimalust kasutada nendes arvutustes elanike arvu asemel Euroopa kodanike arvu antud liikmesriigis.
Parlamendi esindajatel valitsustevahelisel konverentsil palutakse edastada konverentsile deklaratsiooni eelnõu, milles konverents kutsub parlamenti üles tegema ettepanekut oma liikmete valimise kohta (alates 2014. aastast), milles määratletakse mõiste "kodanikud" täpsemalt kui Euroopa Liidu lepingu artikli 9 a lõikes 2.
Deklaratsioon tuleks lisada valitsustevahelise konverentsi lõppakti.
Parlamendiliikmed leidsid samuti, et praeguses etapis ei tuleks arvesse võtta tulevaste laienemiste (nt Horvaatia liitumise) mõju ning et tulevaste ühinemisaktide alusel võiks seitsmesaja viiekümne koha piiri ajutiselt ületada, nagu tehti Bulgaaria ja Rumeenia Euroopa Liiduga ühinemise puhul.
Reformilepingu projektis öeldakse, et parlamendi uue koosseisu kohta teeb otsuse Euroopa Ülemkogu ühehäälselt, tehes seda parlamendi ettepaneku alusel ja parlamendi nõusolekul.
Parlamendi ettepanekut arutatakse nüüd 18.-19. oktoobril Lissaboni mitteametlikul ülemkogul.
Arutelu: 10.10.2007
Raportöörid
Alain LAMASSOURE (EPP-ED, FR) selgitas kohtade jaotamise põhimõtteid: esiteks, suurematel riikidel on rohkem kohti, kui väiksematel; teiseks kasutatakse nn kahaneva proportsionaalsuse põhimõtet, mille kohaselt suurema rahvaarvuga liikmesriigi parlamendiliige esindab suuremat arvu kodanikke kui väiksema rahvaarvuga liikmesriigi parlamendisaadik; kolmandaks, et saadikute maksimumarv kasutatakse ära.
Lamassoure leidis, et saadikud ei tohiks kompromissi laiali lammutada, sest kui uut jaotust heaks ei kiideta, tuleb jätkata Nizzaga, mis oleks väga raske.
Ta lisas, et ehkki kodanike-põhine lähenemine oleks parem, ei ole Eurostatil selliseid andmeid.
Tulevikus oleks tema arvates parem leida sobiv matemaatiline valem, aga selleks ei olnud aega.
Adrian SEVERIN (PSE, RO) märkis, et saadikute arv ei saa lõpmatult suureneda ning et saadikute arv peab sõltuma kodanike arvust.
Ta märkis, et saadikud esindavad nii kodanikke kui ka riike ning et kahaneva proportsionaalsuse põhimõte on oluline.
Severin leidis, et keegi ei kaota ettepaneku läbi, vaid kõik võidavad.
Ta kutsus saadikuid üles olema solidaarsed ning "tõelised eurooplased".
Fraktsioonide kõnevoor
Ingo FRIEDRICH (EPP-ED, DE) märkis, et Saksamaa on ainuke riik, kelle kohti vähendatakse võrreldes Nizza lepinguga.
Ta leidis, et siin oleks vaja mõistvust, ehkki Euroopa-aspekt on olulisem kui kõik muu.
Samuti on Friedrichi arvates vaja pikaks ajaks loogilist süsteemi, mitte iga kord uusi arvutusi.
Ta lisas, et fraktsioon toetab Lamassoure-Severini raportit igal juhul, hoolimata muudatusettepanekute 2 ja 3 hääletustulemusest.
Richard CORBETT (PSE, UK) märkis, et tema fraktsioon toetab raportit ning et raportöörid on väga õigesti keskendunud praeguse süsteemi kõige suurematele puudujääkidele.
Ta lisas, et ükski riik peale Saksamaa ei kaota kohti ning avaldas üllatust Itaalia seisukohtade üle.
Andrew Nicholas DUFF (ALDE, UK) leidis, et kahaneva proportsionaalsuse põhimõte on hea, ent et samas ei tohi väikestele riikidele anda liiga suurt võimu.
Samuti on Itaalia küsimus kodanike ning elanike kohta väga huvitav ja seda peaks uurima.
Duff leidis, et ettepanekut tuleb toetada ning valitsustevahelisele konverentsile tuleb viia lahendus, mitte probleem.
Brian CROWLEY (UEN, IE) märkis, et ta mõistab, et liikmesriigid ei soovi kohti kaotada, vaid tahavad võimalikult palju kohti saada.
Institutsioonide ja suurte-väikeste riikide vahel on vaja tema sõnul tasakaalu.
Eurostati arvudele toetumise puhul on probleemiks see, et osad liikmesriigid on esitanud ajutised andmed.
Samuti tuleks Crowley arvates mõelda selle peale, mis saab pärast Horvaatia liitumist.
Johannes VOGGENHUBER (Verts/ALE, AT) märkis, et tema fraktsioon ei toeta raportit, sest selles ei arvestata elementaarsete demokraatlike õigustega ning kinnitatakse ajaloolisi ebavõrdsusi.
Parlament ei ole tema sõnul sotsiaal-majandusliku võimekuse väljendus, vaid valijate esindaja.
Voggenhuber leidis, et viimast seitset aastat ei ole hästi ära kasutatud parlamendi rolli välja selgitamiseks.
Sylvia-Yvonne KAUFMANN (GUE/NGL, DE) väljendas toetust raportile, mis tema arvates esitab tasakaalustatud ning läbipaistva süsteemi.
Samas lisas Kaufmann, et tema fraktsioonis on arvamusi seinast seina.
Nõukogu peaks Kaufmanni arvates parlamendi ettepanekut rakendama enne 2009. aasta valimisi.
Seejuures tuleks arvestada nii kodanike kui ka liikmesriikides elavate kolmandate riikide kodanike arvu.
Bernard Piotr WOJCIECHOWSKI ( IND/DEM, PL) märkis, et selliste raportite puhul alati võideldakse ja siis ilmneb, et Euroopa solidaarsus on suur müüt.
Ta tõi esile Saksamaa kaebuse kohtade kaotamise üle ning märkis, et kui teiste riikide puhul kehtib kahanev proportsionaalsus, siis Rumeenia puhul seda miskipärast ei taheta kasutada.
Luca ROMAGNOLI (ITS, IT) leidis, et raport tuleb tagasi lükata.
Ta märkis, et lahendus on väga Itaalia-vastane ning rõhutas, et saadikukohtade jagamine peaks olema proportsionaalsem.
Ta esitas küsimuse, miks Maltal peaks olema sama palju kohti kui Eestil, ehkki Maltal on kolm korda vähem elanikke.
Samuti märkis ta, et arvestada tohib ainult kodanike arvu, mitte ei-tea-kust kohale toodud inimeste arvu.
Alain LAMASSOURE (EPP-ED, FR), Adrian SEVERIN (PSE, RO)
Dokument: A6-0351/2007
Menetlus: Omaalgatuslik raport
Arutelu: 10.10.2007
Hääletus: 11.10.2007 Euroopa Parlamendi 11. oktoobri 2007. aasta resolutsioon Euroopa Parlamendi koosseisu kohta Lisateavet (inglise keeles)
-//EP//TEXT TA P6-TA-2007-0429 0 NOT XML V0//ET
-//EP//TEXT IM-PRESS 20070910BKG10267 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-004-ET DOC XML V0//ET
-//EP//TEXT IM-PRESS 20071008BRI11349 ITEM-006-ET DOC XML V0//ET
Põllumajandus
Ühise põllumajanduspoliitika vahendite saajad tuleb avalikustada
2007-10-12 - 11:45
Parlament kiitis heaks Euroopa Komisjoni ettepaneku parandada põllumajanduskulude läbipaistvust ja eelarve täitmist.
Saadikud teevad siiski ka omapoolseid muudatusettepanekuid läbipaistvuse parandamiseks, tagades samas andmekaitse.
2006. aastal otsustas Euroopa Liit, et ühise põllumajanduspoliitika (ÜPP) abi saajate nimed tuleks avalikustada.
Märtsis 2007 esitas komisjon ÜPP rahastamist puudutavat määruse parandamise ettepaneku, et teha süsteem läbipaistvamaks ning täpsemaks.
Ettepanekus käsitletakse samuti liikmesriikide kontrollisüsteemide puuduste eest karistamise korda.
Georgios CHATZIMARKAKIS e (ALDE, DE) konsultatsioonimenetluse raames vastu võetud raportis tervitavad saadikud komisjoni kaua oodatud ettepanekut ning teevad ka omapoolseid soovitusi.
Läbipaistvust edendavad meetmed
Parlamendiliikmed soovivad, et riiklikud abi saajate nimekirjad avaldataks Internetis.
Kui talu näol on tegemist juriidilise isikuga, siis tuleks parlamendiliikmete arvates ära näidata investorite ja juhtkonna ees- ja perekonnanimed.
Samuti soovivad saadikud, et Euroopa Komisjoni veebilehed ühendataks liikmesriikide makseasutuste veebilehtedega.
Hetkel on kolmteist liikmesriiki loonud veebipõhised registrid, mis on ligipääsetavad Europa portaali kaudu.
Saadikud leiavad, et EAFRDi puhul tuleb antud abisummad esitada liigendatuna vastavalt telgedele.
Samuti teevad nad ettepaneku täiendavate avaldatavate miinimumandmete kohta, et suurendada liikmesriikidevahelist võrreldavust.
Liikmesriigid võiksid parlamendiliikmete arvates andmekaitseõiguse nõuete raames teavet täiendavalt liigendada.
Näiteks võiksid nad avaldada teabe EAFRDst tehtavate maksete kohta ka tegevustepõhiselt.
Liikmesriigid ei oleks kohustatud avalikustama puhtalt riiklikest vahenditest tehtavaid lisamakseid (lisatoetusi), kuid sellise teabe avaldamist toetatakse.
Kuna läbipaistvus on eelarvekontrolli parandamise oluline faktor, tuleks saadikute arvates täpsustada andmete mitte-avaldamisel kasutatavaid reegleid.
Nad leiavad, et kui liikmesriikidepoolsel iga-aastasel avaldamisel esineb andmete puudumise tõttu tõsiseid vigu, tuleb makseid vähendada 2% võrra iga aasta eest, mille jooksul tõsiseid vigu ei kõrvaldata.
Tagada tuleb piisav andmekaitse
Raportis leitakse samuti, et andmekaitse küsimused tuleks reguleerida juba nõukogu määruses ja mitte alles rakendusõigusega, sest andmete avaldamine puudutab tugevalt isikuõiguseid.
Samuti tuleks isikuid nende andmete avaldamisest eelnevalt teavitada, võimaluse korral juba andmete kogumise ajal, kuid hiljemalt enne avaldamist.
Lisaks peaks andmetega tutvuda soovija end eelnevat registreerima.
Georgios CHATZIMARKAKIS (ALDE, DE)
Dokument: A6-0321/2007
Menetlus: Nõuandemenetlus (*)
Arutelu: 10.10.2007
Hääletus: 11.10.2007 Euroopa Parlamendi 11. oktoobri 2007. aasta õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1290/2005 ühise põllumajanduspoliitika rahastamise kohta
-//EP//TEXT TA P6-TA-2007-0427 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-005-ET DOC XML V0//ET
-//EP//TEXT IM-PRESS 20071008BRI11349 ITEM-007-ET DOC XML V0//ET
Transport
ELi-USA lennutranspordileping
2007-10-12 - 11:45
Parlament kiitis heaks ELi-USA lennutranspordilepingu ehk nn avatud taeva lepingu.
Leping allkirjastati ELi-USA tippkohtumisel 30. aprillil 2007. aastal ning see hakkab kehtima 30. märtsil 2008.
ELi-USA lennuturu avamine toob endaga kaasa kuni 80 tuhat uut töökohta ning kokkuleppest tulenev majanduslik kasu järgneva viie aasta jooksul on kuni 12 miljardit eurot.
Raporti poolt hääletas 513, vastu 15 ja erapooletuks jäi 35 saadikut.
Lepingu eesmärgiks on luua ELi ja Ameerika Ühendriikide vaheline avatud lennunduspiirkond, mis looks lennutranspordi ühtse turu, kus investeeringute tegemist ning Euroopa ja Ameerika Ühendriikide lennuettevõtjate teenuste pakkumist ei takistaks piirangud, sealhulgas mõlema poole siseturul.
Saïd EL KHADRAOUI (PSE, BE) raportis kiidab parlament selle esimese etapi lepingu konsultatsioonimenetluse raames heaks.
Esimese etapi leping puudutab muuhulgas:
lennufirmade õigust lennata EList ja USAst kolmandatesse riikidesse ja teha transpordilende (All Cargo) USAst kolmandatesse riikidesse, ilma nõudeta alustada sõitu ELis;
ühenduse lennufirmade õigust lennata USA linnade ning erinevate ELi-väliste Euroopa linnade vahel (reisilennud);
ühenduse lennufirmade õigust lennata mistahes ELi punktist mistahes USA punkti, ilma ettekirjutusteta hinna või mahu osas;
omandiküsimusi, investeeringuid ja ELi investorite kontrolli USA lennufirmade üle, sh ELi õigust piirata USA investeeringuid ühenduse lennufirmadesse;
frantsiisi ja märgistamist;
lennufirmade liite;
ühenduse lennufirmade õigust osaleda USA "Fly America" programmis;
ELi-USA tehnilist koostööd kliimamuutuste küsimuses.
Parlament andis esialgse heakskiidu lepingule oma 14. märtsi resolutsioonis.
Viimases rõhutasid saadikud, et teise etapi kokkuleppes tuleks käsitleda selliseid küsimusi nagu kabotaaž, asutamisõigus ja omandiküsimused.
Lisaks väljendasid saadikud toetust "ühekordse julgestuse" põhimõttele, mille kohaselt kontrollitakse reisijat ja pagasit ainult reisi alustamisel ja mitte igal ümberistumisel uuesti.
Parlamendiliikmed märkisid samuti, et kuna lennundussektor avaldab keskkonnale mitmesugust negatiivset mõju, peavad nii EL kui ka USA võtma tõhusaid meetmeid lennunduse negatiivse keskkonnamõju vähendamiseks.
Samuti palusid saadikud komisjonil tagada parlamendi täiemahuline teavitamine ja parlamendiga konsulteerimine enne teise etapi läbirääkimisi ja nende ajal.
Lisaks rõhutatakse, et on vaja regulaarseid kohtumisi Euroopa Parlamendi liikmete ja Ameerika Ühendriikide kongressi vahel.
Kokkuleppe vastu võtmine tähendab ELi-USA lennuturu avamist, mis toob endaga kaasa kuni 80 tuhat uut töökohta ning kokkuleppest tulenev majanduslik kasu järgneva viie aasta jooksul on kuni 12 miljardit eurot.
Kokkulepe hõlmab 60% maailma lennuliiklusest.
Taustainfo
Praegu toimib lennuühendus ELi ja Ameerika Ühendriikide vahel mõnede liikmesriikide ja Ameerika Ühendriikide vaheliste kahepoolsete lepingute alusel.
Need kahepoolsed lepingud sisaldavad sätteid, mille kohta on Euroopa Kohus teinud 2002. aasta novembris otsuse, et need ei ole kooskõlas ühenduse õigusega.
Seepärast otsustati kehtestada ühenduse tasandil uus ELi ja Ameerika Ühendriikide lennundusalaseid suhteid hõlmav raamistik ning nõukogult 2003. aasta juunis saadud volituse alusel pidas Euroopa Komisjon läbirääkimisi Euroopa Ühenduse ja selle liikmesriikide ning Ameerika Ühendriikide vahelise lennutranspordilepingu üle.
Läbirääkimisvolitus anti eesmärgiga luua ELi ja Ameerika Ühendriikide vaheline avatud lennunduspiirkond, mis looks ELi ja Ameerika Ühendriikide vahelise lennutranspordi ühtse turu, kus investeeringute tegemist ning Euroopa ja Ameerika Ühendriikide lennuettevõtjate teenuste pakkumist ei takistaks piirangud, sealhulgas mõlema poole siseturul.
Saïd EL KHADRAOUI (PSE, BE)
Dokument: A6-0320/2007
Menetlus: Nõuandemenetlus (*)
Arutelu: 11.10.2007
Hääletus: 11.10.2007 Euroopa Parlamendi 11. oktoobri 2007. aasta õigusloomega seotud resolutsioon ettepaneku kohta võtta vastu Euroopa Liidu Nõukogu ja nõukogus kokku tulnud liikmesriikide valitsuste esindajate otsus Euroopa Ühenduse ja selle liikmesriikide ning Ameerika Ühendriikide vahelise lennutranspordilepingu sõlmimise kohta Euroopa Parlamendi 14. märtsi 2007. aasta resolutsioon Euroopa Ühenduse ja selle liikmesriikide ning Ameerika Ühendriikide vahelise lennutranspordilepingu sõlmimine
-//EP//TEXT TA P6-TA-2007-0428 0 NOT XML V0//ET
-//EP//TEXT TA P6-TA-2007-0071 0 NOT XML V0//ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-006-ET DOC XML V0//ET
-//EP//TEXT IM-PRESS 20071008BRI11349 ITEM-008-ET DOC XML V0//ET
Institutsioonid
Ülejäänud hääletustulemused:
2007-10-12 - 11:45
Euroopa Parlamendi resolutsioonid ja vastu võetud tekstid.
Neljapäev, 11. oktoober 2007
GATSi XXI artikli alusel asjaomaste kokkulepete sõlmimine
Helmuth MARKOV (GUE/NGL, DE)
Dokument: A6-0340/2007
Menetlus: Nõuandemenetlus (*)
Hääletus: 11.10.2007
Helmuth MARKOVi (GUE/NGL, DE) raport võeti vastu.
Bulgaaria ja Rumeenia ühinemine 19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsiooniga
Christian DUMITRESCU (PSE, RO)
Dokument: A6-0319/2007
Menetlus: Nõuandemenetlus (*)
Hääletus: 11.10.2007
Christian DUMITRESCU (PSE, RO) raport võeti vastu.
Ühise kalanduspoliitika kohta andmete kogumine ja haldamine
Paulo CASACA (PSE, PT)
Dokument: A6-0317/2007
Menetlus: Nõuandemenetlus (*)
Hääletus: 11.10.2007
Paulo CASACA (PSE, PT) raport võeti vastu 382 poolt-, 11 vastu- ja 5 erapooletu häälega
Naiste mõrvad Mehhikos ja Kesk-Ameerikas
Raũl ROMEVA RUEDA (Verts/ALE, ES)
Dokument: A6-0338/2007
Menetlus: Omaalgatuslik raport
Arutelu: 10.10.2007
Hääletus: 11.10.2007
Raũl ROMEVA RUEDA (Verts/ALE, ES) omaalgatuslik raport võeti vastu 560 poolt-, 4 vastu- ja 6 erapooletu häälega.
Sigarettide salakaubaveo vastane võitlus (EÜ-Philip Morrise kokkulepe)
Bart STAES (Verts/ALE, BE)
Dokument: A6-0337/2007
Menetlus: Omaalgatuslik raport
Arutelu: 10.10.2007
Hääletus: 11.10.2007
Bart STAESi (Verts/ALE, BE) omaalgatuslik raport võeti vastu.
Lennujaamade läbilaskevõime ja maapealne käitlemine
Anne Elisabet JENSEN ( ALDE , DK)
Dokument: A6-0349/2007
Menetlus: Omaalgatuslik raport
Arutelu: 10.10.2007
Hääletus: 11.10.2007
Anne Elisabet JENSENi ( ALDE , DK) omaalgatuslik raport võeti vastu.
Euroopa Parlamendi resolutsioonid ja vastu võetud tekstid
ET
1
LINK
/activities/expert/ta.do?language=ET
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//ET
-//EP//TEXT IM-PRESS 20071008BRI11349 ITEM-007-ET DOC XML V0//ET
-//EP//TEXT IM-PRESS 20071008BRI11349 ITEM-COVER-ET DOC XML V0//ET
-//EP//TEXT IM-PRESS 20071008BRI11349 ITEM-001-ET DOC XML V0//ET
-//EP//TEXT IM-PRESS 20071008BRI11349 ITEM-002-ET DOC XML V0//ET
-//EP//TEXT IM-PRESS 20071008BRI11349 ITEM-003-ET DOC XML V0//ET
-//EP//TEXT IM-PRESS 20071008BRI11349 ITEM-004-ET DOC XML V0//ET
-//EP//TEXT IM-PRESS 20071008BRI11349 ITEM-005-ET DOC XML V0//ET
-//EP//TEXT IM-PRESS 20071008BRI11349 ITEM-006-ET DOC XML V0//ET
-//EP//TEXT IM-PRESS 20071008BRI11349 ITEM-007-ET DOC XML V0//ET
-//EP//TEXT IM-PRESS 20071008BRI11349 ITEM-008-ET DOC XML V0//ET
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20071008BRI11349 ITEM-COVER-ET DOC XML V0//ET
-//EP//TEXT IM-PRESS 20071008BRI11349 ITEM-001-ET DOC XML V0//ET
-//EP//TEXT IM-PRESS 20071008BRI11349 ITEM-002-ET DOC XML V0//ET
-//EP//TEXT IM-PRESS 20071008BRI11349 ITEM-003-ET DOC XML V0//ET
-//EP//TEXT IM-PRESS 20071008BRI11349 ITEM-004-ET DOC XML V0//ET
-//EP//TEXT IM-PRESS 20071008BRI11349 ITEM-005-ET DOC XML V0//ET
-//EP//TEXT IM-PRESS 20071008BRI11349 ITEM-006-ET DOC XML V0//ET
-//EP//TEXT IM-PRESS 20071008BRI11349 ITEM-007-ET DOC XML V0//ET
-//EP//TEXT IM-PRESS 20071008BRI11349 ITEM-008-ET DOC XML V0//ET
