Infotunni küsimus H-0627/2010
komisjonile
2011 jaanuar osaistungjärk
Kodukorra artikkel 116
Licia Ronzulli
(PPE) Teema: Naiste ja meeste võrdõiguslikkuse strateegia 2010-2015
Komisjon esitas 21. septembril 2010 naiste ja meeste võrdõiguslikkuse strateegia 2010–2015.
Arvamuses soolise võrdõiguslikkuse poliitika kohta pärast 2010. aastat ( Opinion on the Future of Gender Equality Policy after 2010 ) tõdetakse, et soolise võrdõiguse edendamist soodustavate tegevuste jaoks ette nähtud eraldi eelarveridade puudumine ELi eelarves ja ka liikmesriikide eelarves raskendab strateegia eesmärkide saavutamist.
Milliseid meetmeid tuleks komisjoni arvates selles küsimuses võtta?
Enamikus liikmesriikides on naised otsustamisprotsessis ja otsustavatel ametikohtadel jätkuvalt alaesindatud.
Milliseid meetmeid kavatseb komisjon võtta, et suurendada naiste osakaalu otsustavatel ametikohtadel?
Kas komisjon kaalub praegu konkreetseid algatusi, millega edendada soolist võrdõiguslikkust noorte seas?
Kas komisjon leiab, et on asjakohane teha ettepanek rahastada sellesuunalist tegevust, näiteks ELi koolitusprogrammide raames või uute tehnoloogiate vahendusel?
