27.9.2010 B7-0533/2010 RESOLUTSIOONI ETTEPANEK vastavalt kodukorra artiklile 120
Lissaboni lepingu järelevalvekomisjon
Salvador Garriga Polledo
PE446.624v01-00 B7‑0533/2010 Euroopa Parlamendi resolutsiooni ettepanek Lissaboni lepingu järelevalvekomisjoni kohta
Euroopa Parlament ,
– võttes arvesse kodukorra artiklit 120,
A. arvestades, et Lissaboni lepingu nõuetekohane rakendamine on Euroopa Liidu jaoks otsustava tähtsusega;
B. arvestades, et Lissaboni leping on parim vahend, mis aitaks Euroopa Liidul taastada juhtpositsiooni, mille ta juba mõnda aega tagasi pöördumatult kaotas;
C. arvestades, et ülejäänud maailm peab Euroopa Liitu läbipaistmatuks ja seda saab muuta vaid Lissaboni lepingu kõiki võimalusi ära kasutades;
D. arvestades, et eelmainitut silmas pidades peavad Lissaboni lepingu nõuetekohase rakendamise küsimusega tegelema Euroopa Liidu peamised institutsioonid, see tähendab nõukogu, Euroopa Komisjon ja Euroopa Parlament,
1. nõuab, et loodaks järelevalvekomisjon, mis korrapäraselt hindaks Lissaboni lepingus sätestatu nõuetekohast ja õigeaegset rakendamist;
2. nõuab, et järelevalvekomisjoni koosseisu kuuluksid esindajad Euroopa Liidu peamistest institutsioonidest, nagu nõukogu, Euroopa Komisjon ja Euroopa Parlament;
3. soovitab, et järelevalvekomisjoni peakorter ja põhikirjajärgne tegevus alluks Euroopa Komisjonile kui aluslepingute täitmise järelevalve eest vastutavale institutsioonile.
