Ühenduse tarbijakaitseprogramm
Tarbijad
2006-03-23 - 13:25
Parlament usub, et Euroopa Komisjoni poolt esitatud ühenduse tervise ja tarbijakaitse tegevusprogrammi (2007-2013) asemel peaks olema kaks eraldi programmi - tervishoiuprogramm ning tarbijakaitseprogramm.
Tarbijakaitsekulutuste osas toetab parlament komisjoni rahastamisettepanekut, mille kohaselt tarbijakaitsele eraldatakse 233 miljonit eurot.
Samas laiendatakse oluliselt abikõlbulike tegevuste nimekirja.
Parlament otsustas ühenduse tervise ja tarbijakaitse tegevusprogrammist (2007-2013) teha kaks eraldi programmi, kuna saadikute arvates ei olnud komisjoni põhjendused programmide ühendamiseks piisavad.
Parlament märgib, et tarbijakaitsel ning tervishoiul on erinev õiguslik alus (EÜ lepingu artiklid 152 ja 153) ning ka eelarvelistel põhjustel on kahe programmi kasutamine parem.
Seetõttu tegeles tarbijakaitseküsimustega siseturu- ja tarbijakaitsekomisjon ning tervishoiuküsimustega keskkonna-, rahvatervise- ja toiduohutuse komisjon.
Marianne THYSSEN i (EPP-ED, BE) raportis öeldakse, et tarbijakaitseprogrammi eesmärgiks on tarbijate ja turgude parem mõistmine, pöörates erilist tähelepanu eri vanuserühmade erinevatele vajadustele.
Samuti peab programm tagama paremad tarbijakaitsenormid ning tarbijate esindajate, muude kodanikuühiskonna sidusrühmade ja teadusasutuste osaluse suurendamise.
Lisaks peab paranema õigusaktide jõustamine, seire ning kohtulike ja kohtuväliste kaebuste lahendamine ning suurenema tarbijate informeeritus.
Parlament kiitis heaks komisjoni rahastamisettepaneku, mille kohaselt tarbijakaitsele eraldataks 233 miljonit eurot.
Saadikud teevad aga ettepaneku vähendada ühendusepoolse rahastamise määra programmi eesmärkide täitmisega seotud tegevustele 50%ni (komisjoni ettepanek oli 60%).
Tegevuse erilise kasulikkuse puhul võib toetust tõsta 80%ni.
Samuti soovivad saadikud, et ühenduse toote- ja teenusestandardite väljatöötamisel tarbijate huve esindavate tarbijaorganisatsioonide töö kuludest kaetaks 95%.
Lisaks täpsustavad saadikud abikõlblikkuse kriteeriumeid ning laiendavad nende tegevuste nimekirja, millele saab ühenduse abi taotleda (nt uute liikmesriikide tarbijaorganisatsioonide suutlikkuse suurendamine; liikmesriikide olemasolevate õigusaktide, eeskirjade ja tavade ülevaatamine ning ühenduse õigusaktide liikmesriikides rakendamise määra hindamine; tarbijate harimine, sealhulgas noortele ja eakatele tarbijatele ja teatud tarbijarühmadele, kes on selgelt vähem võimelised oma huve kaitsma, suunatud erimeetmed).
Järgmisena peab oma arvamuse esitama nõukogu.
Ühenduse tarbijakaitse tegevusprogramm (2007-2013)
Marianne THYSSEN (EPP-ED, BE)
Dokument: A6-0032/2006
Menetlus: Kaasotsustamismenetlus (***I)
Arutelu: 16.03.2006
Hääletus: 23.03.2006
20060322IPR06616 Euroopa Parlamendi resolutsiooni leiate siit alates 24. märtsist
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
