Täna kuulutati välja konkurss Karl Suure Euroopa noorteauhinnale 2010
Kultuur
Eesti
2009-11-05 - 11:36
Täna kuulutati kolmandat korda välja konkurss Karl Suure Euroopa noorteauhinnale.
Konkursil saavad osaleda noored vanuses 16 kuni 30, kes on seotud projektidega, mis aitavad suurendada Euroopa riikides elavate inimeste üksteisemõistmist.
Eeskujuks noortele eurooplastele
Konkursi viivad läbi Euroopa Parlament ja Aachenis asuv Karl Suure Rahvusvahelise Auhinna Sihtasutus.
Konkursi korraldajad ootavad kandideerima projekte, mis pakuvad Euroopas elavatele noortele järgimist väärivat eeskuju ning praktilisi näiteid edukast koosolemisest ühtse kogukonnana.
Selleks võivad olla noorsoovahetuse programmid, kultuurivaldkonna või interneti projektid, millel on selge Euroopa mõõde.
Auhinnafond - 10 00 eurot
Kolm parimat võiduprojekti saavad autasuks 2000, 3000 ja 5000 euro suuruse lisafinantseeringu ning võitjad kutsutakse ka Euroopa Parlamenti.
2009.a. võitjad
Karl Suure Euroopa noorteauhinna võitis 2009.aastal poola noorteprojekt "YOUrope needs You!", mis suurendas edukalt teismeliste kooliõpilaste Euroopa alaseid teadmisi töötubades, mida viisid läbi üliõpilased.
Teise ja kolmanda preemia võitsid Prantsusmaalt esitatud projekt " European Festival of university theatre of Albi" ja projekt Saksamaalt "Gumboot Diplomacy".
Konkursi tähtaeg on 22. jaanuar 2010.
Osalustingimused ja -vormid leiate Euroopa Parlamendi infobüroo kodulehelt: www.europarl.ee
Märkus toimetajatele:
Kuidas valitakse võitjad?
Konkursi tähtaeg on 22. jaanuar 2010.
Kolm parimat selguvad kahe-etapilise valiku tulemusel.
Esimene etapp: rahvuslik žürii, kuhu kuuluvad vähemalt 2 EP saadikut ja üks noorteorganisatsiooni esindaja, valivad iga liikmesriigi parimad 5. märtsiks 2010.
Teine etapp: Euroopa tasandi žürii, kuhu kuuluvad EP President, kolm EP saadikut ja neli Aachenis asuva Karl Suure Rahvusvahelise Sihtasutuse esindajat, valivad liikmesriikide võiduprojektidest üle-Euroopalised võitjad 8. aprilliks 2010.
Auhinnad
Kolme võiduprojekti auhinnad annavad üle Euroopa Parlamendi President ja Karl Suure Sihtasutuse esindaja 11. mail 2010 Aachenis, Saksamaal .
Auhinnatseremooniale kutsutakse ka kõik rahvuslikud võitjad.
Kolm Euroopa parimat kutsutakse lisaks ka Euroopa Parlamenti.
20091026IPR63217 Karl Suure Euroopa noorteauhinna koduleht Aachenis asuva Karl Suure Rahvusvahelise Sihtasutuse koduleht Euroopa Parlamendi infobüroo koduleht Info Karl Suure Euroopa noorteauhinna kohta 2009.a.
ET
1
LINK
http://www.charlemagneyouthprize.eu
ET
2
LINK
http://www.karlspreis.de
ET
3
LINK
http://www.europarl.ee
-//EP//TEXT IM-PRESS 20090508IPR55522 0 NOT XML V0//ET
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
