Tarbijaõigused: parlament võttis vastu kogu ELis kehtivad internetimüügi reeglid
Tarbijad
Täiskogu istungid
2011-06-23 - 14:31
Tarbijate jaoks kogu ELis kehtiv õigus taganeda internetis tehtud ostust 2 nädala jooksul pärast toote kättesaamist ning müüja kohustus anda ostjale täpset teavet koguhinna, tellitud kauba ning müüja kontaktandmete osas on neljapäeval vastu võetud uute reeglite peamised eelised.
"Me soovisime reguleerida peamiselt väljaspool äriruume toimuva müügi ning kaugmüügi lepinguid, näiteks internetimüüki, sest enamik piiriülestest tehingutest tehakse sel moel," ütles parlamendi raportöör ning läbirääkimiste meeskonna juht Andreas Schwab (Rahvapartei, Saksamaa).
Ta lisas, et "uus direktiiv on seega ehe näide sellest, kuidas rohkem Euroopat toob kasu nii tarbijatele kui ka kauplejatele.
Me jõudsime tasakaalustatud kokkuleppeni, mis vastab nii tarbijate kui ka ettevõtete huvidele."
Uute reeglite poolt hääletas 615, vastu 16 ja erapooletuks jäi 21 saadikut.
Kuna praegu kehtivad tarbijate õigusi reguleerivad direktiivid võeti vastu enne digitaalrevolutsiooni, ei ole tarbijad internetimüügi puhul hetkel piisavalt kaitstud.
Tellitud kaupade hilinemine või mitte kohale jõudmine ning liikmesriikide kaupa erinevad tarbijakaitse reeglid pärsivad piiriülest internetimüüki.
Samal ajal ütlevad ka ettevõtted, et erinevused liikmesriikide seadusandluses on peamine põhjus, miks nad ei müü kaupu välismaale.
Järgmised sammud
Järgmisena peab eelnõu ametlikult vastu võtma ka nõukogu ning seejärel on liikmesriikidel kaks aastat aega direktiivi üle võtmiseks.
20110622IPR22326 Vastu võetud tekstid leiate alates 24. juunist siit (valida kuupäev 23. juuni 2011) Vaadake arutelu videot (valida kuupäev 23. märts 2011) Lisateave - Mida uued reeglid tähendavad (inglise keeles) Raportöör Andreas Schwabi (Rahvapartei, Saksamaa) isikuandmed Siseturukomisjoni pressiteade (inglise keeles, 16.06.2011)
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=et
ET
3
LINK
/en/pressroom/content/20110622BKG22276/html/Consumer-rights-what-the-new-rules-will-mean
ET
4
LINK
/members/expert/alphaOrder/view.do?language=ET&id=28223
-//EP//TEXT IM-PRESS 20110614IPR21334 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
