Suuliselt vastatav küsimus O-000145/2011
komisjonile
Kodukorra artikkel 115
Peter van Dalen
fraktsiooni ECR nimel Teema: Finantsandmete kaitsmine Euroopa Liidus
Ajavahemikus 17.–19. aprill 2011 oli Sony PlayStation Networki võrgus turvaleke, mille ajal varastati miljonite Euroopa ja muude kasutajate isikuandmed, sealhulgas krediitkaartide andmed.
19. mail 2011 kirjutati mitmetes Hollandi ajalehtedes, sh De Telegraaf is ja NRC Handelsblad is deebet- ja krediitkaartide andmeid kopeerida võimaldanud andmelekkest.
See turvarisk on Hollandis küll kontrolli alla saadud, kuid mujal Euroopas mitte.
See kujutab endast eriti algavat turismihooaega arvestades ELi kodanikele, sealhulgas oma deebet- ja krediitkaarte välismaal kasutavatele Hollandi kodanikele suurt ohtu.
1.
Kas komisjon on teadlik neist juhtudest, mille puhul on tegemist praeguse või võimaliku isiklike finantsandmete rööviga?
2.
Kas ja milliseid meetmeid on komisjon olemasolevate probleemide lahendamiseks ja nende kordumise vältimiseks võtnud?
3.
Kas komisjon nõustub sellega, et Euroopa kodanike paremaks kaitsmiseks isiku- ja finantsandmete varguste ning kopeerimise eest on vaja Euroopa tasandil koordineeritud ja jõulisemat lähenemisviisi?
Kui jah, siis kas komisjon võiks kirjeldada sellise lähenemisviisi põhijooni?
