Hispaania peaminister: aeg on värskendada meie entusiasmi
Euroopa tulevik / Euroopa integratsioon
2007-11-28 - 20:54
Hispaania peaminister José Luis Zapatero rõhutas tänasel Euroopa tuleviku teemalisel arutelul, et 21. sajandi vajadustele vastava Euroopa saavutamiseks tuleb ühendada jõud ning tuleb värskendada entusiasmi.
Ta märkis, et muu hulgas tuleks tõeliselt avada Euroopa majandused, tuleks tugevdada sisserändepoliitikat, politsei- ja justiitskoostööd, energiapoliitikat, keskkonnapoliitikat ning Euroopa rolli rahvusvahelisel tasandil.
President Pöttering tervitas Hispaania peaministrit öeldes, et tegemist on Euroopa jaoks väga olulise aruteluga.
Pöttering avaldas tänulikkust, et Hispaania on väga euroopameelne riik ning valmis tegutsema Euroopa hüvanguks.
Hispaania peaministri sõnavõtt
Hispaania peaminister José Luis RODRÍGUEZ ZAPATERO märkis oma kõnes, et eelkõige on 21. sajandil vaja väärtuste Euroopat, mis edendab demokraatiat ka mujal maailmas.
Muutuvas ja keerukas maailmas on Zapatero sõnul nüüd aeg ühendada jõud ning "aeg värskendada meie entusiasmi".
Zapatero tõi esile, et enam ei saa viivitada Euroopa majanduste avamise ning ajakohastamisega.
Samuti tuleb tugevdada sisserändepoliitikat ning edendada integratsioonipoliitikat, mis austab õiguseid ja paneb peale kohustused.
Ka tuleb tema arvates olla ambitsioonikam politsei- ja justiitskoostöös ning pakkuda globaalsetele probleemidele mitmepoolset vastust, nt kliimapoliitika osas.
Zapatero rõhutas lisaks, et Euroopa vajab tõelist energiapoliitikat, mis hõlmaks mh energia ühisturgu, garanteeritud tarneid, keskkonnasõbralikkust ning ühendusi liikmesriikide vahel.
Zapatero märkis lõpuks, et kui pikka aega võisid hispaanlased öelda, et kui Euroopa arenes edasi, siis arenes ka Hispaania edasi, siis nüüd võib ta "uhkelt, ent alandlikult" öelda, et kui Hispaania areneb edasi, siis areneb ka Euroopa edasi.
Fraktsioonide kõnevoor
Jaime María MAYOR OREJA (EPP-ED, ES) leidis, et meil on vajaka poliitilisest ambitsioonist, et tänane Euroopa oleks see, mida meie kodanikud vajavad.
Ta lisas, et me ei jõua ilusate sõnadega kuhugi, sest mitte sõnad vaid ühtsus ja julgus aitavad meil edasi minna, nt Kyoto protokolli puhul.
Mayor Oreja rõhutas, et Euroopa kultuur ja väärtused on oluline osa Euroopa projektist ja et eurooplastele tuleb julgelt tõtt öelda nende ees seisvate raskuste osas.
Martin SCHULZ (PSE, DE) avaldas rahulolu Hispaania edusammudega demokraatia, majanduse ja sotsiaalasjade vallas ning leidis, et Hispaania on näidanud eeskuju tõukefondide eduka kasutamisega.
Schulz märkis samuti, et Hispaania edumeelne võrdsete õiguste poliitika on hea Hispaania jaoks ning hea Euroopa jaoks.
Graham R. WATSON (ALDE, UK) ütles oma sõnavõtus, et alles siis, kui reformileping vastu võetakse, on meil võimalik edasi minna.
Ta märkis, et me oleme poolel teel Lissaboni tähtaja suunas ja alles nüüd hakkame edusamme tegema.
Praegu ei ole tema arvates mingil juhul vaja uusi plaane teha, vaid tuleb vanu täita.
Watson lisas, et enamik kodanikke tahab, et EL looks neile tugeva majanduse ja soovib rohkem julgeolekut, turvalisust ja keskkonna alast tegevust.
Brian CROWLEY (UEN, IE) märkis, et Hispaania peaminister pidi rääkima tulevikust, aga rääkis rohkem minevikust.
Ta lisas, et 21. sajandi Euroopa vajadustest oleme me teadlikud, ent et mineviku ideoloogia ei ole neid suutnud täita, mistõttu on vaja uusi lahendusi.
Ta palus ka Zapaterot, et too kasutaks Hispaania mõjuvõimu Ladina-Ameerikas, kus on probleeme demokraatiaga.
Monica FRASSONI (Verts/ALE, IT) kiitis Hispaania peaministrit tema euroopameelsuse ning referendumi korraldamise eest.
Samas ei olnud Zapatero tema arvates põhiseaduse kriisi ajal põhiseaduse pooldajana piisavalt häälekas.
Frassoni avaldas samuti muret Kyoto protokolli täitmise osas Hispaania poolt ning lootis, et valimislubadused panevad Hispaania õiges suunas liikuma.
Francis WURTZ i (GUE/NGL, FR) sõnul on sotsiaalne Euroopa põhimõtteliselt ikka veel ehitamata.
Ta märkis, et praegune sotsiaalpoliitika raamistik on avatud turumajandus, kus on konkurents.
See viib Wurtzi arvates sotsiaalmudelite konkurentsini, mis kipub viima palkade ning sotsiaalõiguste vähenemiseni.
Graham H. BOOTH (IND/DEM, UK) ütles, et Zapatero on heaks eeskujuks teistele peaministritele Euroopas, sest lasi rahval referendumil otsustada, kas nad soovivad põhiseadust või mitte.
Samas küsis Booth, miks Hispaanias ei korraldata referendumit reformilepingu osas ning et kas siis tõesti ei huvita riigijuhte, mida rahvas arvab?
Taustateave
Arutelu oli osa Euroopa tuleviku teemaliste arutelude seeriast, millega Euroopa Parlament annab oma panuse Euroopa Liidu tulevikku puudutavasse arutellu.
Selle käigus on parlamenti kutsutud mitmeid Euroopa Liidu valitsusjuhte.
Eelnevalt on parlamendis kõnelenud Belgia, Iirimaa, Itaalia ja Hollandi peaministrid.
Arutelu: 28.11.2007
20071128IPR14001 Jan Peter Balkenende (23.05.2007) Romano Prodi (22.05.2007) Bertie Ahern (29.11.2006) Guy Verhofstadt (31.05.2006) Audio, 29:23, inglise keeles Audio, 30:54, inglise keeles
ET
5
MULTIMEDIA
20071128MLT14090.asf
ET
6
MULTIMEDIA
20071128MLT14096.asf
-//EP//TEXT IM-PRESS 20070516IPR06773 0 NOT XML V0//ET
-//EP//TEXT IM-PRESS 20070516IPR06759 0 NOT XML V0//ET
-//EP//TEXT IM-PRESS 20061129IPR00709 0 NOT XML V0//ET
-//EP//TEXT IM-PRESS 20060530IPR08572 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
