Vähktõbi: EL peaks toetama paremat ennetustööd ja varasemat diagnoosimist
Rahvatervis
Täiskogu istungid
2010-05-06 - 14:13
Kuna ühte kolmandikku vähktõvejuhtudest peetakse ennetatavateks, peaks Euroopa Komisjon ja liikmesriigid suurendama jõupingutusi vähivastases võitluses, ütlevad saadikud.
Samuti kutsuvad nad osapooli üles võtma täiendavaid meetmeid, et propageerida tervislikke eluviise ning vähendama ümbritseva ja töökeskkonna riskifaktoreid.
Raport nõuab ka ELi investeeringute suurendamist teabekampaaniate ja sõeluuringute läbiviimiseks.
Tänapäeval on vähk surma ja suremuse põhjusena Euroopas teisel kohal – igal aastal lisandub kolm miljonit uut vähihaiget ja iga aasta sureb sellesse haigusse 1,7 miljonit eurooplast.
Alojz Peterle (EPP, SI) koostatud raportis väljendavad saadikud rahulolu komisjoni ettepaneku üle käivitada Euroopa partnerlusalgatus vähivastaste meetmete võtmiseks ajavahemikuks 2009–2013, et toetada liikmesriikide vähivastast tegevust.
Samuti märgivad, et Euroopa vähivastases partnerluses tuleks erilisi pingutusi teha seoses uute liikmesriikidega.
Raport kutsub liikmesriike üles koostama võimalikult kiiresti terviklikke vähivastase võitluse kavasid, sest need on ülimalt tähtsad, et saavutada Euroopa partnerluse nõudlikku pikaajalist eesmärki: vähendada vähktõvest põhjustatud koormust 2020. aastaks 20 %.
Raport võeti vastu käte tõstmisega.
Rohkem tähelepanu ennetustööle ja teabekampaaniatele
Raport rõhutab, et ennetus on majanduslikult efektiivseim lahendus, kuna kolmandikku vähijuhtumitest on võimalik ära hoida ning kutsub seega komisjoni üles edendama kõikvõimalike vahenditega ennetustöö põhimõtet nii meditsiinipraktikas kui tervislikemates elustiilides ja ergutama liikmesriike, et need eraldaksid rohkem vahendeid ennetustöö vajadusteks.
Saadikud usuvad, et Euroopa Komisjon ja Euroopa Ülemkogu peaksid kaaluma edasisi meetmeid tervist parandava keskkonna tagamisel, sealhulgas tööd tubaka, toidu ja alkoholi alal ning sätteid, parandamaks kehalise aktiivsuse võimalusi.
Parlamendiliikmed nõuavad samuti tungivalt, et komisjon ja liikmesriigid edendaksid avalikkusele ning kõikidele tervishoiuteenuste pakkujatele suunatud teabekampaaniaid vähktõve sõeluuringute kohta.
Ühtlasi nähakse toetuste suurendamise vajadust vähiennetuse alastele uuringutele, mis hõlmaksid kahjulike kemikaalide ja keskkonda saastavate ainete, toitumise, eluviisi ja geneetiliste tegurite mõju ning koosmõju uurimist.
Lisaks nõuavad saadikud, et uuritaks vähi seotust potentsiaalsete riskiteguritega, nagu tubakas, alkohol ning keskkonnas leiduvad sünteetilised ja farmatseutilised hormoonid.
Viimasena soovitavad liikmed tungivalt, et komisjon ja liikmesriigid tagaksid vähktõve ravimite, sealhulgas harvaesinevate ja vähem levinud vähivormide omade, võrdse kättesaadavuse kõikidele neid ravimeid vajavatele patsientidele.
Ühtlasi kutsuvad komisjoni ja liikmesriike üles võtma konkreetseid ja koordineeritud meetmeid, et vähendada ebavõrdsust ligipääsu osas vähiravile ja -hooldusele, sh ka uute, hiljuti turule toodud sihtotstarbeliste vähktõveravimite puhul.
20100504IPR74099
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
