Alaealiste kaitse seoses videomängude kasutamisega
2009. aasta valimised
Tarbijad
2009-03-12 - 13:03
Videomängud on Euroopas erinevas vanuses inimeste hulgas muutumas üha populaarsemaks.
Samas tekitavad tehnoloogilised muutused ja fakt, et järjest rohkem mänge on mõeldud ainult täiskasvanutele, vajaduse selliseid mänge paremini reguleerida.
Saadikud leiavad vastu võetud raportis, et vaja oleks üleeuroopalist videomängude hindamissüsteemi ning et vanemad peaksid "punase nupu" abil saama videomängu peatada, kui nad leiavad, et see ei ole nende lapse jaoks sobilik.
Toine MANDERS i (ALDE, NL) raportis rõhutatakse, et videomängud on heaks ergutusvahendiks, mida saab peale meelelahutuse kasutada ka hariduslikel eesmärkidel.
Samas ei ole kõik mängud sobivad erinevas vanuses lastele ning teatud mängude halba mõju lastele ei saa välistada.
Parlamendiliikmed leiavad, et avalikkust tuleks paremini teavitada videomängude sisust, vanemliku kontrolli võimalustest ja sellistest vahenditest nagu üleeuroopalise mänguteabe süsteemi (PEGI) kohane mängude liigitamine vanusegruppide järgi.
Raportis märgitakse, et uurida tuleks erinevaid lähenemisviise videomängude rangemale kontrollimisele, ent ei tehta konkreetset õigusakti ettepanekut.
Raporti poolt hääletas 552, vastu 12 ja erapooletuks jäi 6 saadikut.
Saadikud soovivad, et liikmesriigid tagaksid, et riiklikud vanusepiirangute süsteemid ei põhjustaks turu killustumist, ning nad märgivad, et videomängude märgistamise reeglite ühtlustamine oleks kasulik, eriti kui aluseks võetaks PEGI süsteem.
Liikmesriike kutsutakse üles jätkama tihedat koostööd alaealiste kaitse edendamisel ning video- ja konsoolmängude tootjaid kutsutakse üles täiustama PEGI-süsteemi ja süsteemi PEGI Online ning eelkõige ajakohastama regulaarselt vanusepiirangute ja märgistamise kriteeriumeid, reklaamima PEGI-süsteemi aktiivsemalt ja laiendama allakirjutanute nimekirja.
Mängude parem kontroll
Parlamendiliikmed on eriti mures veebipõhiste mängude pärast, mida saab lihtsalt alla laadida nii arvutisse kui mobiiltelefoni ning mida vanematel on raske kontrollida.
Saadikud kiidavad heaks süsteemi PEGI Online ning nad toetavad selle jätkuvat kaasrahastamist komisjoni poolt turvalisema Interneti programmi raames.
Samas kutsutakse komisjoni ja liikmesriike üles koostöös asjaomase tööstusharuga kaaluma, kas oleks mõttekas välja töötada nn punane nupp, mida saab paigaldada (kaasaskantavatele) konsoolidele, teistele mänguseadmetele ja arvutitele ning mis tõkestab teatava mängu või mille abil saab kontrollida mängule juurdepääsu teatavate kellaaegade jooksul või mänguosade kaupa.
Lisaks kutsutakse tootjaid, jaemüüjaid, lapsevanemaid ja teisi sidusrühmi võtma meetmeid mis tahes kahjulike mõjude vältimiseks.
Nii tuleks tagada, et jaemüügis olevaid vägivaldseid mänge saavad osta ainult täiskasvanud.
Interneti-kohvikute omanikelt nõuavad parlamendiliikmed, et nad takistaksid lastel Interneti-kohvikutes kõrgemale vanuserühmale mõeldud mängude mängimist - 2008. aastal avaldatud Eurobaromeetri uuring "Laste jaoks turvalisem Internet ELis − lapsevanemate vaatenurk" leidis nimelt, et 6–17aastastest lastest 3,2% kasutavad Internetti Interneti-kohvikutes täiskasvanute järelevalveta.
Toine MANDERS (ALDE, NL)
Dokument: A6-0046/2009
Menetlus: Omaalgatuslik raport
Hääletus: 12.03.2009
20090311IPR51575 Euroopa Parlamendi resolutsiooni leiate alates 13. märtsist siit Artikkel - Punane nupp vägivaldsete videomängude peatamiseks?
ET
1
LINK
/activities/plenary/ta.do?language=ET
-//EP//TEXT IM-PRESS 20090223STO50154 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
