A6-0194/2008
28.5.2008
*
RAPORT
Soovitus võtta vastu nõukogu otsus, milles käsitletakse Bulgaaria ja Rumeenia ühinemist seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooniga
(KOM(2007)0839 – C6-0028/2008 – 2007/0283(CNS))
Majandus- ja rahanduskomisjon
Raportöör:
Mariela Velichkova Baeva
PE 402.838v02-00
Kasutatud tähised
* nõuandemenetlus
a ntud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teks ti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................7
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
soovituse kohta võtta vastu nõukogu otsus, milles käsitletakse Bulgaaria ja Rumeenia ühinemist seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooniga
( KOM(2007)0839 – C6-0028/2008 – 2007/0283(CNS) )
(Nõuandemenetlus)
Euroopa Parlament ,
– võttes arvesse komisjoni ettepanekut nõukogule ( KOM(2007)0839 );
– võttes arvesse Bulgaaria Vabariigi ja Rumeenia ühinemisakti artikli 3 lõiget 4, mille alusel nõukogu konsulteeris Euroopa Parlamendiga ( C6-0028/2008 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6-0194/2008 ),
1. kiidab komisjoni soovituse muudetud kujul heaks;
2. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
3. palub nõukogul seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooni kohaldamiskuupäeva otsustamisel võtta arvesse parlamendi muret seoses vajadusega minimeerida maksumaksjate maksukoormust;
4. palub nõukogul Euroopa Parlamendiga uuesti konsulteerida, kui nõukogu kavatseb komisjoni soovitust oluliselt muuta;
5. teeb presidendile ülesandeks edastada Euroopa Parlamendi seisukoht nõukogule, komisjonile ning Bulgaaria Vabariigi, Rumeenia ja teiste liikmesriikide valitsustele.
Muudatusettepanek 1
Soovitus võtta vastu otsus
Artikkel 3
Komisjoni ettepanek
Muudatusettepanek
Vahekohtu konventsioon (muudetud 25. mai 1999. aasta protokolli, 21. detsembri 1995. aasta ja 8. detsembri 2004. aasta konventsioonide ning käesoleva otsusega) , jõustub 1. jaanuaril 2007 Bulgaaria, Rumeenia ja teiste liikmesriikide puhul, kelle suhtes vahekohtu konventsioon kehtib.
See jõustub Bulgaarias, Rumeenias ja kõigis teistes liikmesriikides päeval, kui vahekohtu konventsioon jõustub teises asjaomases liikmesriigis.
Vahekohtu konventsioon (muudetud 25. mai 1999. aasta protokolli, 21. detsembri 1995. aasta ja 8. detsembri 2004. aasta konventsioonide ning käesoleva otsusega) jõustub järgmisel päeval pärast käesoleva otsuse avaldamist Euroopa Liidu Teatajas Bulgaaria, Rumeenia ja teiste liikmesriikide puhul, kelle suhtes vahekohtu konventsioon kehtib.
See jõustub Bulgaarias, Rumeenias ja kõigis teistes liikmesriikides päeval, kui vahekohtu konventsioon jõustub teises asjaomases liikmesriigis.
Selgitus
On väljendatud muret tagasiulatuva jõustumise pärast.
Selleks et kaotada igasugune siseriiklikust õigusest tulenev ebakindlus, tehakse ettepanek määrata vahekohtu konventsiooni jõustumise kuupäevaks järgmine päev pärast kõnealuse otsuse avaldamist Euroopa Liidu Teatajas.
SELETUSKIRI
Komisjoni soovitus nõukogu otsuse kohta käsitleb Bulgaaria ja Rumeenia ühinemist seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooniga 90/436/EMÜ (nn vahekohtu konventsioon), mida on muudetud 21. detsembri 1995. aasta konventsiooniga Austria, Soome ja Rootsi ühinemise kohta vahekohtu konventsiooniga, 25. mai 1999. aasta protokolliga, millega muudetakse vahekohtu konventsiooni, ja 8. detsembri 2004. aasta konventsiooniga Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise kohta vahekohtu konventsiooniga.
Selle õiguslike vahendite kogumi eesmärk on elimineerida seotud ettevõtjate kasumi korrigeerimisel tekkiv topeltmaksustamine.
Vahekohtu konventsioonis sätestatakse vahekohtumenetlus, mis võimaldab äriühingutel taotleda seotud ettevõtjate kasumi korrigeerimise läbivaatamist.
Bulgaaria ja Rumeenia 2005. aasta ühinemisaktiga nähakse ette lihtsustatud süsteem Bulgaaria ja Rumeenia ühinemiseks nimetatud konventsioonidega.
Ühinemisakti artikli 3 lõigete 3 ja 4 põhjal peab nõukogu võtma vastu otsuse, et määrata kindlaks kuupäev, alates millest kõnealused konventsioonid jõustuvad Bulgaaria ja Rumeenia suhtes, ning teha neis konventsioonides kõik vajalikud kohandused.
Seda tehes peab nõukogu lähtuma komisjoni soovitusest, olles enne konsulteerinud Euroopa Parlamendiga.
Selles osas, mis puudutab kavandatud otsusega 2005. aasta ühinemislepingus sisaldunud volituste täitmist, toetab raportöör täielikult komisjoni soovitust ning eeldab, et Bulgaaria ja Rumeenia ühinemine vahekohtu konventsiooni ja sellega seotud vahenditega toimub võimalikult lühikese aja jooksul.
Kuid raportöör soovib juhtida õiguslooja tähelepanu probleemile, mis on seotud muudetud vahekohtu konventsiooni jõustumise kuupäevaga.
Esitatud tekstis pakutakse välja, et muudetud vahekohtu konventsioon jõustub Bulgaarias, Rumeenias ja liikmesriikides vastavalt järgmisele ajakavale:
· nende liikmesriikide puhul, kelle suhtes vahekohtu konventsioon juba kehtib: 1. jaanuaril 2007. aastal ;
· nende liikmesriikide puhul, kelle suhtes vahekohtu konventsioon veel ei kehti: päeval, kui vahekohtu konventsioon nimetatud liikmesriikides jõustub.
Nimetatud ajakava viitab sellele, et otsusega, kui see vastu võetakse, sätestatakse vahekohtu konventsioonile tagasiul atuv jõustumise kuupäev .
Tagasiulatuv mõju on tekitanud muret.
Selleks et kaotada igasugune siseriiklikust õigusest tulenev ebakindlus, tehakse ettepanek määrata vahekohtu konventsiooni jõustumise kuupäevaks järgmine päev pärast kõnealuse otsuse avaldamist Euroopa Liidu Teatajas.
Kohaldamiskuupäeva osas, st selle kuupäeva osas, alates millest hakatakse kohaldama vahekohtu konventsiooni alla kuuluvaid menetlusi, palub raportöör, kooskõlas vahekohtu konventsioonis sisalduvate põhimõtetega, nõukogul nimetatud kuupäeva üle otsustamisel kanda hoolt selle eest, et nimetatud korraldusega välditaks maksukoorma tekitamist maksumaksjatele.
MENETLUS
Pealkiri
Bulgaaria ja Rumeenia seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooniga ühinemise akti I lisa muutmine
Viited
KOM(2007)0839 – C6-0028/2008 – 2007/0283(CNS)
EPga konsulteerimise kuupäev
15.1.2008
Vastutav komisjon
istungil teada andmise kuupäev
ECON
17.1.2008
Raportöör(id)
nimetamise kuupäev
Mariela Velichkova Baeva
15.1.2008
Arutamine parlamendikomisjonis
7.4.2008
Vastuvõtmise kuupäev
19.5.2008
Lõpphääletuse tulemused
+:
–:
0:
41
Lõpphääletuse ajal kohal olnud liikmed
Mariela Velichkova Baeva, Zsolt László Becsey, Pervenche Berès, Sharon Bowles, Udo Bullmann, David Casa, Jonathan Evans, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Sophia in ‘t Veld, Othmar Karas, Wolf Klinz, Christoph Konrad, Kurt Joachim Lauk, Andrea Losco, Astrid Lulling, Florencio Luque Aguilar, Hans-Peter Martin, John Purvis, Bernhard Rapkay, Dariusz Rosati, Antolín Sánchez Presedo, Olle Schmidt, Peter Skinner, Margarita Starkevičiūtė, Ieke van den Burg, Cornelis Visser, Sahra Wagenknecht
Lõpphääletuse ajal kohal olnud asendusliige/asendusliikmed
Dragoş Florin David, Harald Ettl, Alain Lipietz, Vladimír Maňka, Thomas Mann, Poul Nyrup Rasmussen, Margaritis Schinas, Theodor Dumitru Stolojan
