Esmaspäevasel istungil: energiaturvalisus, kliimamuutused ja Doha kaubandusläbirääkimised
Institutsioonid
2009-02-03 - 15:18
Esmaspäevasel istungil keskenduti kliimamuutustele, energiaturvalisusele ja Doha läbirääkimistele Veebruari istungi esimesel päeval tegi Euroopa Komisjon hiljutise gaasikriisi tagajärgi puudutava avalduse, millele järgnevalt keskendus arutelu Anne Laperrouze`i raportile "Teine strateegiline energiaülevaade".
Lisaks tegi Komisjon avalduse Doha kaubandusläbirääkimiste viimase ringi kohta ning seejärel said sõna saadikud.
Vene-Ukraina gaasitüli järgset olukorda kirjeldades ütles energeetikavolinik Andris Piebalgs, et täna on olemas energiavarustust tagav leping kümneks aastaks ning eksisteerib gaasitarnete seiresüsteem.
"Me ei tohi jääda selle teema juures tegevusetult puhkama.
EL on jõulisem, kui me arvame.
ELi nõrkuseks on infrastruktuuri puudulikus."
Seada tuleb veelgi kõrgemad kliimaeesmärgid
Anne Laperrouze`i raporti järgi vajab Euroopa päriselt toimivat energiapoliitikat, mis peaks järgima kolme peamist eesmärki.
Rõhku tuleb panna energiavarustuse turvalisusele ja liikmesmaade vahelisele solidaarsusele, kliimamuutustega võitlemisest rääkides peab kindlalt jälgima ELi kliimapaketi 20-20-20 ning aastaks 2050 tuleb taaskasutatava energia osakaalu tõsta 60%ni.
"Kuna kliimapiirangud süvenevad tuleb meil oma strateegia ümber mõelda," ütles liberaalide nimekirja kuuluv prantslane.
Uute ettepanekute järgi tuleks 60% asemel vähendada heitgaaside hulka 80% võrra, energia säästmist tuleks tõsta 35%-ni ning taaskasutatava energia osakaal peaks aastaks 2050 olema 60%.
Maailma kaubandusläbirääkimised aitavad kõrvaldada kriisi?
Arutelu vaba kaubanduse ja piirangute üle leidis aset pärast ELi Komisjoni seisukoha võttu, mis puudutas Doha kaubandusläbirääkimiste viimast ringi.
Kaubandusvolinik Catherine Ashtoni arvamus, et Doha läbirääkimiste jätkamine ja lõpule viimine võiks olla abiks maailma tabanud kriisi lahendamisel, ei leidnud täiemahulist toetust.
Doha läbirääkimistevoor algas aastal 2001 ja jätkub tänase päevani.
Läbirääkimised jooksid ummikusse 2008. aasta juulis, mil põllumajandusküsimustes ei jõudnud üksmeelele USA, India, Hiina ja veel mõned riigid.
Hiljuti on Brasiilia kutsunud osapooli üles läbirääkimisi jätkama.
Konservatiive esindava kreeklase Georgios Papastamkose hinnangul on vaja uut rahvusvahelist majandusarhitektuuri.
"Maailmakaubanduse juhtimiseks vajame me läbipaistvamat ja tasakaalustatumat poliitikat."
India valimised võivad aidata kaasa Doha läbirääkimiste jätkumisele
Sotsialistide nimekirja kuuluv Glyn Ford pooldab pühendumist Doha läbirääkimisteringi edukatele tulemustele.
"Tänane finants- ja majanduskriis annab põhjust edasi liikuda ning mitte taganeda."
Suurbritannia esindaja peab oluliseks Indias peatselt toimuvaid valimisi ning samuti ei saa unustada, et peagi asub uues koosseisus tööle Euroopa Parlament ning samamoodi uuendatud ELi Komisjon.
Liberaalist itaallase Marco Pannella arvates on paljud asjad maailmas väljunud kontrolli alt ning väga tähtis on see, kuidas Euroopa suudab täita enesele seatud eesmärke.
Euroopa Ühendatud Vasakpoolsete/Põhjamaade Roheliste Vasakpoolsete liitfraktsioon kuuluva Jacky Henin`i sõnul saavad Doha tulemused olema katastroofiks kõigile inimestele.
"Komisjon ja Maailma Kaubandusorganisatsioon märkavad ainult tarbijaid ning mitte heaolu tootjaid.
Niikaua kuni konkurentsi peetakse kõige aluseks, viib see ühiskondade vaesumiseni, sissetulekute deflatsioonini ja sotsiaalkindlustuse järjekindla lõhkumiseni," rääkis prantslane.
Lisaks esitleti esmaspäeva õhtul raporteid "Soolisest diskrimineerimisest hoidumine ja põlvkondadevaheline solidaarsus" ning "Euroopa põlisloodus".
20090202STO47915 Raport: Teine strateegiline energiaülevaade EP võttis vastu soovitused ELi tulevase energiapoliitika jaoks Energiajulgeolek: ELi riigid peavad üksteist välja aitama Raport: Soolisest diskrimineerimisest hoidumine ja põlvkondadevaheline solidaarsus Raport: Euroopa põlisloodus Nädala olulisemad sündmused (inglise keeles) Viimased pressiteated
ET
1
PHOTO
20090202PHT48042.jpg
ET
8
LINK
/news/expert/default_et.htm
-//EP//TEXT REPORT A6-2009-0013 0 NOT XML V0//ET
-//EP//TEXT IM-PRESS 20090203IPR48106 0 NOT XML V0//ET
-//EP//TEXT IM-PRESS 20090202STO47914 0 NOT XML V0//ET
-//EP//TEXT REPORT A6-2008-0492 0 NOT XML V0//ET
-//EP//TEXT REPORT A6-2008-0478 0 NOT XML V0//ET
-//EP//TEXT IM-PRESS 20090600AGD00000 BY-DAY NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
