Saadikud karmistasid pankurite võimalusi maksta endale ülisuuri preemiaid
Majandus ja rahandus
2010-07-14 - 15:07
Briti sotsialist Arlene McCarthy ettepanekud pankurite preemiate osas said saadikute toetuse 7. juulil Preemiate uued eeskirjad hakkavad kehtima jaanuaris 2011 Enne peab eeskirjadele oma heakskiidu andma ELi nõukogu Samal ajal, kui paljude Euroopa riikide valitsused pumpavad sadu miljoneid eurosid maksumaksjate raha pankade päästmiseks, on viimaste hästimakstud juhid jäänud avalikkuse eest varju.
Möödunud nädalal toimunud istungil otsustasid saadikud, et tulevikus on pankuritel endale preemiate maksmine oluliselt keerulisem, näiteks tuleb vähemalt pool preemiast välja maksta tingimusliku kapitalina või aktsiates.
Briti sotsialist Arlene McCarthy, kelle ettepanekud pankurite preemiate osas said saadikute toetuse 7. juulil, sõnul näitas kriis, et paljudel juhtudel viisid pankade riskantsed investeeringud laastavate kahjumiteni, mis hiljem nõudsid maksumaksjate raha.
"Kuni kriisini maksid pangad preemiaid eeldatava kasumi pealt.
Mida suurem risk, seda suurem võimalik kasum, ja nii ka preemiad."
Saadikud otsustasid, et alates jaanuarist 2011 kehtestatakse piirangud rahas ja ette makstavate preemiate osas ning vähemalt pool preemiast tuleb välja maksta tingimusliku kapitalina või aktsiates.
Sularahas ette makstavate preemiate ülempiiriks seatakse 30% kogupreemiast ja 20% eriti suurte preemiate puhul.
Mistahes preemiast 40%-60% välja maksmine tuleb lükata edasi vähemalt kolm aastat ning see võidakse tagasi nõuda kui investeeringud ei anna ootuspärast tulemust.
Lisaks tuleb vähemalt 50% preemiast maksta tingimusliku kapitalina (vahendid, mida kasutatakse panga raskustesse sattudes esmajärjekorras) ning aktsiatena.
Samuti ei tohi preemiad olla põhipalgaga võrreldes liiga suured.
Iga pank peab panema paika preemiate maksimaalse protsendi põhipalgas, vastavalt ELi juhistele, et vähendada preemiate rolli finantssektoris.
Samuti on hõlmatud preemiatega sarnanevad pensionid.
Erakorraliste pensionimaksetega tuleb viivitada ning neid hoida nt tingimusliku kapitalina, nii et nende väärtus on seotud panga väärtusega.
Sellega hoitakse ära selliste olukordade kordumine, kus mõned pankurid läksid pensionile ja neile tehti suured pensionimaksed hoolimata sellest, et nende pank oli raskustes.
Järgmisena peab nõukogu andma oma formaalse heakskiidu, mis arvatavasti toimub 13. juulil.
Preemiate eeskirjad hakkavad kehtima jaanuaris 2011.
20100709STO78534 Raport EP otsustas piirata pankurite preemiaid Finantskriisi sõnastik: põhitõed Arlene McCarthy
ET
1
PHOTO
20100702PHT77588.jpg
ET
5
LINK
/members/public/yourMep/view.do?language=ET&partNumber=1&name=McCarthy&id=2173
-//EP//TEXT TA P7-TA-2010-0274 0 NOT XML V0//ET
-//EP//TEXT IM-PRESS 20100706IPR77907 0 NOT XML V0//ET
-//EP//TEXT IM-PRESS 20100414FCS72750 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
