SUULINE KÜSIMUS H-0199/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Salvatore Iacolino
Euroopa Komisjonile
Teema: Pädevuse jaotus narkootikumidealase ELi strateegia puhul
Euroopa Narkootikumide ja Narkomaania Seirekeskus (EMCDDA) on Euroopa Liidu amet, mille ülesandeks on objektiivse koguteabe ja andmete esitamine, mille EL saab narkootikumide ja narkomaaniaga seotud probleemide käsitlemisel aluseks võtta.
Keskuse tegevuse üle teostab järelevalvet komisjoni siseküsimuste volinik.
Kuid narkootikumide kuritarvitamise ja ebaseadusliku ringluse ilminguid käsitletakse Euroopa tasandil üldise lähenemisviisi raames, mille moodustavad komisjoni õigus-, vabadus- ja turvalisusküsimuste peadirektoraadi poolt välja töötatud poliitikavaldkonnad.
Seetõttu on raske mõista põhjust, miks praegune komisjon otsustas anda Lissaboni seirekeskuse järelevalve siseküsimuste voliniku pädevusse, tehes samal ajal narkootikume käsitleva Euroopa strateegia väljatöötamise õigus-, vabadus- ja turvalisusküsimuste peadirektoraadi ülesandeks.
Kas komisjon kavatseb neid pädevusvaldkondi lahus hoida või leiab, et olemasolevat raamistikku tuleks muuta, et parandada teabe ringlust ja tõhustada kooskõlastatust Lissaboni seirekeskuse, õigus-, vabadus- ja turvalisusküsimuste peadirektoraadi ning vastutavate volinike ülesannete vahel?
