Kuulamised läbi, aeg väikeseks statistikaks
Kuulamised
Institutsioonid
2010-02-10 - 12:04
Europarltv: Barroso kabinet sai heakskiidu Teisipäeval valisid Euroopa Parlamendi liikmed Euroopa Komisjoni uue koosseisu, lõpetades ligi pooleaastase poliitilise vaakumi komisjoni töös.
Uued volinikud asuvad ametisse 10. veebruaril ning nende volitused kestavad 31. oktoobrini 2014.
"Nüüd on aeg tegutseda," kommenteeris president Buzek.
Allpool ülevaade kuulamistest numbrites.
Euroopa Komisjoni uue koosseisu poolt hääletas 488, vastu 137 ja erapooletuks jäi 72 saadikut.
Terve komisjoni kolleegiumi üle toimus üksainus hääletus.
Tegu on pika protseduuri lõpusirgega - Euroopa Parlamendi valimised toimusid kaheksa kuud tagasi (juuni 2009) ning Barroso tagasivalimisest on juba viis kuud (september 2009).
Volinikukandidaatide nimekiri avalikustati kaks ja pool kuud tagasi (november 2009).
Miks kõik nii kaua aega võttis?
Pika menetlusperioodi põhjuseid on mitmeid - liikmesriigid nimetasid kandidaadid, saadikud esitasid neile kirjalikud küsimused, järgnesid EP suulised küsitlused ning lõpuks ka hääletus.
Samuti on tegu poliitiliselt keerulise valimisega (poliitilised eelistused, oskused, rahvused jms).
Parlamendiliikmed küsitlesid 27 volinikukandidaati, sh kaht Bulgaaria esindajat, kellest ühe kandidatuur taandati.
Kokku kestsid parlamendis toimunud küsitlused 81 tundi, millel kokku esitati 1750 küsimust.
Bulgaaria volinik äratas tähelepanu
Euroopa trükimeedia avaldas kuulamiste kohta ligi 2000 artiklit, millest 300 artiklit olid vaid Bulgaaria voliniku kohta.
Euroopa Parlament avaldas kuulamiste kohta 36 pressiteadet 20 üldhuvi lugu.
Parlamendis akrediteeris kuulamisi kajastama 165 telejaama ning 22 fotoagentuuri.
Nagu ikka Euroopa Parlamendi olulistel üritustel, tõlgiti kuulamised 22 ELi keelde, sealjuures oli tegu esimese korraga, kui kaks samal ajal toimunud kuulamist tõlgiti samal ajal kõikidesse ametlikesse keeltesse.
Kirjalikku tõlget jagub 3300-le leheküljele.
20100205STO68542 Kuulamiste veebileht Parlament kiitis Euroopa Komisjoni uue koosseisu heaks Uue komisjoni ametissenimetamise menetlus Kuulamiste pildid Flickris Euroopa Komisjoni veebileht
ET
1
EUROPARL-TV
http://www.europarltv.europa.eu/swf/EmbedPlayer.swf?vid=11b6a041-150c-4111-bbd1-1804d1dfb1d2&cid=0c8dedcf-1098-46c9-9b85-6f2b0f0b120d&lang=et&bitrate=512&loop=off&autoplay=off&startVolume=medium&showTitle=on&showBottom=on
ET
2
LINK
/hearings//default.htm;jsessionid=163320D6AA5E08F685A3C6C4C5D21DA4?language=ET
ET
4
LINK
/hearings//procedure/default.htm?language=ET
ET
5
LINK
http://www.flickr.com/photos/european_parliament/sets/72157623020237893/
ET
6
LINK
http://ec.europa.eu/
-//EP//TEXT IM-PRESS 20100209IPR68680 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
