Miljoni allkirja kodanikualgatus ootab mängureegleid
Kodanike õigused
2010-03-24 - 16:49
Europarltv: võim inimeste kätte Lissaboni lepinguga ellu kutsutud kodanikualgatusega saab miljon kodanikku taotleda Euroopa Komisjonilt neid huvitavate algatuste käivitamist.
Komisjon käivitas reeglite kehtestamiseks avaliku konsultatsiooni, tutvustades tulemusi täna parlamendile.
Üleval on küsimused nagu allkirju kogumine internetis, allkirjade kontrollimine ning liikmesriikide miinimumarv.
Avaliku konsultatsiooniga soovib Euroopa Komisjon koguda arvamusi kõigilt huvitatud pooltelt, kuidas kodanikualgatus peaks toimima praktikas.
Komisjon esitab oma regulatsiooni ettepaneku juba 31. märtsil, millele nõukogu ja parlament peavad oma hinnangu andma enne selle aasta lõppu.
Mis on õhus olevad küsimused?
Kui palju liikmesriike?
Lissaboni leping ütleb, et miljoni kodaniku allkirjad peavad tulema "olulisest hulgast liikmesriikidest".
Kui suur on oluline hulk?
Möödunud parlamendikoosseis soovitas möödunud aasta mai resolutsioonis, et oluline hulk on vähemalt ¼ liikmesriikidest ehk vähemalt seitsmest riigist.
Komisjoni roheline raamat paneb ette suurema künnise: vähemalt 1/3 liikmesriikidest (üheksa riiki).
Allkirjade kontrollimine
Volinik Maroš Šefčoviči hinnangul on vaja ühiseid reegleid ka allkirjade kontrollimiseks.
Tema soovitab, et allkirju kontrolliksid riiklikud asutused.
Online allkirjad
Õhus on ka allkirjade kogumine internetis, mille osas Euroopa Komisjon on üles näidanud umbusku.
Samas soovivad seda kodanikeorganisatsioonid ja valitsusvälised organisatsioonid.
Kodanikualgatuse vastuvõetavus
Kas EL võiks anda rohelise tule enne seda, kui miljon allkirja on koos, vältimaks seda, et tehakse suuri pingutusi teema puhul, mis pole üldse näiteks asjakohane?
Möödunud aasta resolutsioonis ütlesid saadikud, et kui komisjon kontrollib kodanikualgatuse vastuvõetavust, peab ta piirduma üksnes õiguslike alustega ja ei või mingil juhul võtta aluseks poliitilisi kaalutlusi.
20100323STO71223 Ülekanne Euroopa Kodanikualgatus EP resolutsioon 2009. aasta maist
ET
1
EUROPARL-TV
http://www.europarltv.europa.eu/swf/EmbedPlayer.swf?vid=ecbf4ebf-470d-4f3e-95cd-03e40f110cf6&cid=0c8dedcf-1098-46c9-9b85-6f2b0f0b120d&lang=et&bitrate=512&loop=off&autoplay=off&startVolume=medium&showTitle=on&showBottom=on
ET
2
LINK
http://tinyurl.com/myrlsc
ET
3
LINK
http://ec.europa.eu/dgs/secretariat_general/citizens_initiative/index_et.htm
-//EP//TEXT TA P6-TA-2009-0389 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
