Lõpphääletus põhiõiguste ameti osas lükati edasi
Põhiõigused
2006-10-12 - 13:02
Parlament lükkas edasi lõpphääletuse Euroopa Liidu Põhiõiguste Ameti loomise üle, sest saadikud nõuavad, et ameti pädevus laieneks ka valitsustevahelisele koostööle politsei-, justiits- ja sisserändeküsimustes ning terrorismi tõkestamisel, osad liikmesriigid on aga selle vastu.
Saadikud soovivad samuti, et parlament oleks kaasatud ameti mitmeaastase tööprogrammi paika panemisse ning ameti direktori ametisse nimetamisse, ning et amet teeks tihedat koostööd Euroopa Nõukoguga.
Lõpphääletuse edasilükkamisega lähevad Kinga GÁL i (EPP-ED, HU) ning Magda KÓSÁNÉ KOVÁCS i (PSE, HU) raportid kodanike õiguste, justiits- ja siseasjade komisjoni tagasi.
Parlamendiliikmed soovivad anda Euroopa Komisjonile lisaaega läbirääkimiste pidamiseks nõukoguga.
Kinga GÁLi raportis leitakse, et lisaks põhiõiguste tagamise kontrollile liikmesriikides peaks amet jälgima olukorda ka kandidaatriikides ning nendes riikides, kellega on sõlmitud stabiliseerimis- ja assotsiatsioonilepingud.
Raportöör lisab, et amet ei tohiks dubleerida Euroopa Nõukogu tööd, vaid peaks seda täiendama.
Amet peaks tegema tihedat koostööd liikmesriikidega ning liikmesriigid peaksid nimetama selleks ametisse riiklikud sidet pidavad ametnikud.
Amet peaks riiklike sidet pidavate ametnikega suhtlema eelkõige seoses aruannete ja muude dokumentidega, mida ta koostab.
Parlamendiliikmed leiavad samuti, et parlament peaks olema ameti töösse kaasatud ning saadikud soovivad osaleda mitmeaastase raamistiku määratlemises ning direktori ametisse nimetamises.
Amet täidab raamistikus paika pandud ülesanded, ent peaks parlamendi arvates vastama ka parlamendi, nõukogu ning komisjoni taotlustele, kui ameti rahalised ning inimressursid seda lubavad.
Saadikud soovivad lisaks, et ameti tegevuse sõltumatu välishindamine toimuks hiljemalt 31. detsembril 2011. aastal, mitte 2009. aastal, nagu komisjon ette pani.
Hindamine peaks sisaldama hinnangut võimaliku vajaduse kohta muuta ameti ülesandeid, tegevuse ulatust, valdkondi või struktuuri.
Amet rajatakse 1997. aastal asutatud Rassismi ja Ksenofoobia Järelvalvekeskuse baasil ning see peaks tööd alustama 01. jaanuaril 2007; ameti asukohaks jääb Viin.
Euroopa Liidu Põhiõiguste Ameti loomine
Kinga GÁL (EPP-ED, HU)
Dokument: A6-0306/2006
Menetlus: Nõuandemenetlus (*)
Arutelu: 12.10.2006
Hääletus: 12.10.2006
Põhiõiguste Amet, Euroopa Liidu lepingu VI jaotisega seotud tegevus
Magda KÓSÁNÉ KOVÁCS (PSE, HU)
Dokument: A6-0282/2006
Menetlus: Nõuandemenetlus (*)
Arutelu: 12.10.2006
Hääletus: 12.10.2006
20061011IPR11558
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
